
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ16γ/10/208/482/Γ 

Κανονισμός Προμηθειών της Εταιρείας Υδρεύσεως και 
Αποχετεύσεως Πρωτευούσης (Ε.ΥΔ.Α.Π.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 5 του άρθρου 11, του άρθρου 
16 και περίπτωση ε' παρ. 1 του άρθρου 17 του Ν. 1797/88 
«Προμήθειες του Δημοσίου Τομέα και ρυθμίσεις συναφών 
θεμάτων» (ΦΕΚ 164/τ. Α74.8.1988). 

2. Τις διατάξεις του άρθρου 38 του Ν. 2000/91 «Για την 
αποκρατικοποίηση, απλούστευση των διαδικασιών εκκα¬ 
θάρισης, ενισχύσεως των κανόνων ανταγωνισμού και άλ¬ 
λες διατάξεις» (ΦΕΚ 206/τ. Α724.12.1991). 

3. Το Π.Δ. 139/22.4.92 «Έξοδος της Ε.ΥΔ.Α.Π. από 
τον Δημόσιο Τομέα» (ΦΕΚ 69 τ. Α /22.4.1992). 

4. Την υπ’ αριθμ. 8279/93 απόφαση του Διοικητικού 
Συμβουλίου της Ε.ΥΔ.Α.Π. «Περί εγκρίσεως του Κανονι¬ 
σμού Προμηθειών». 

5. Το έγγραφο Της Ε.ΥΔ.Α.Π. με αριθμό 176151/ 
12.3.93, αποφασίζουμε: 

Εγκρίνουμε τον Κανονισμό Προμηθειών της Εταιρείας 
Υδρεύσεως και Αποχετεύσεως Πρωτευούσης (ΕΥΔΑ_0)_ο 
οποίος έχει ως εξής: 

ΚΕΦΑΛΑΙΟ ΠΡΩΤΟ 

ΓΕΝΙΚΕΣ ΔΙΑΤΑΞΕΙΣ 
Αρθρο 1 

Έννοια προμηθειών - 
Πεδίο εφαρμογής του Κανονισμού 

1. Ο παρών Κανονισμός περιλαμβάνει τους κανόνες, 
που διέπουν τις πόσης φύσεως προμήθειες, οι οποίες 
ενεργούνται από την Εταιρεία Υδρεύσεως και Αποχετεύ¬ 
σεως Πρωτευούσης, καθώς και τους κανόνες εκποιήσεως 
υλικών και κινητών και ακινήτων περιουσιακών στοιχείων. 
Ως προμήθειες, κατά τον παρόντα Κανονισμό, νοούνται: Η 
αγορά υλικών, εφοδίων, εξοπλισμού παντός είδους, υπη¬ 
ρεσιών, ήτοι, μεταφορών, εκτελωνισμών, διαφημίσεων, 
ποιοτικών ελέγχων, καθαρισμού εγκαταστάσεων, και κτι¬ 
ρίων, κ.λπ., η εκτέλεση εργασιών εγκαταστάσεως, συντη- 


ρήσεως, επισκευής μηχανολογικού εξοπλισμού, ως και 
άλλες εργασίες και υπηρεσίες, που αφορούν την λειτουρ¬ 
γία της Ε.ΥΔ.Α.Π. Επίσης ως προμήθειες νοούνται η μί¬ 
σθωση κινητών και ακινήτων πραγμάτων, ως οχημάτων, 
μηχανημάτων, κτιρίων, οικοπέδων, κ.λπ., καθώς και η το¬ 
ποθέτηση ή εγκατάσταση υλικών και εξοπλισμού, υπό τον 
όρο, ότι η δαπάνη των αντιστοίχων εργασιών είναι μικρό¬ 
τερη της δαπάνης των υλικών ή του εξοπλισμού. 

2. Οι ισχύουσες και για την Ε.ΥΔ.Α.Π. διατάξεις των 
σχετικών περί προμηθειών οδηγιών της Ε.Ο.Κ., που έχουν 
κυρωθεί με νόμο, εφαρμόζονται αναλόγως. 

Αρθρο 2 

Προγραμματισμός και Εγκριση Προμηθειών 

Οι προμήθειες πραγματοποιούνται βάσει του εγκεκρι¬ 
μένου από το Διοικητικό Συμβούλιο της Ε.ΥΔ.Α.Π. Ετη¬ 
σίου Προγράμματος Προμηθειών. 

Προμήθειες μη περιλαμβανόμενες στο Ετήσιο Πρό¬ 
γραμμα Προμηθειών ενεργούνται μετά την ένταξή τους 
στο Ετήσιο Πρόγραμμα. 

Η ένταξη γίνεται με έγκριση του αρμοδίου κατά περί¬ 
πτωση οργάνου της Ε.ΥΔ.Α.Π. 

Αρθρο 3 

Εκτέλεση Προγράμματος Προμηθειών 

1. Οι προμήθειες της Ε.ΥΔ.Α.Π. διενεργούνται από την 
Υπηρεσία Προμηθειών. 

2. Προκειμένου να κινηθεί η διαδικασία για την πραγμα¬ 
τοποίηση οποιοσδήποτε προμήθειας, απαιτείται η σύ¬ 
νταξη σχετικής αιτήσεως. Η διαδικασία σύνταξης και υπο¬ 
βολής των αιτήσεων ορίζεται με Εγκύκλιο του Γενικού 
Διευθϋντοϋ. 

Αρθρο 4 

Διάκριση προμηθειών 

Οι προμήθειες από απόψεως διαδικασίας διακρίνονται 
σε προμήθειες με διαγωνισμό και σε προμήθειες με απευ¬ 
θείας ανάθεση. 

Οι διαγωνισμοί διακρίνονται σε ανοικτούς, κλειστούς και 
πρόχειρους. 

ΚΕΦΑΛΑΙΟ ΔΕΥΤΕΡΟ 
ΔΙΑΓΩΝΙΣΜΟΙ 

Άρθρο 5 

Ανοικτός διαγωνισμός 

Ανοικτός είναι ο διαγωνισμός στον οποίο μπορεί να υπο¬ 
βάλει προσφορά κάθε ενδιαφερόμενος προμηθευτής, 
μετά τη δημοσίευση περιλήψεως της σχετικής διακηρύ- 
ξεως. 

Ο τρόπος αυτός αποτελεί τη μορφή με την οποία διε- 
νεργούνται κατά κανόνα οι προμήθειες της Ε.ΥΔ.Α.Π. 

Άρθρο 6 

Κλειστός διαγωνισμός 

Κλειστός είναι ο διαγωνισμός, στον οποίο καλούνται να 
υποβάλουν προσφορά μόνο οι προμηθευτές, οι οποίοι 
έχουν επιλεγεί μεταξύ εκείνων που εξεδήλωσαν ενδιαφέ¬ 
ρον, κατόπιν δημοσίας προσκλήσεως της Ε.ΥΔ.Α.Π. 

Με κλειστό διαγωνισμό πραγματοποιούνται οι προμή¬ 
θειες σημαντικής οικονομικής και τεχνολογικής αξίας. 

Άρθρο 7 

Πρόχειρος διαγωνισμός 

1. Πρόχειρος είναι ο διαγωνισμός κατά τη διαδικασία 
του οποίου συγκεντρώνονται προσφορές, με γρήγορο και 
απλό τρόπο, για προμήθειες αξίας μέχρι του ποσού των 
πέντε (5) εκατομμυρίων δραχμών. 

Το ποσό αυτό αναπροσαρμόζεται με απόφαση του Γενι¬ 
κού Διευθυντού. 

2. Με τη διαδικασία του πρόχειρου διαγωνισμού μπο¬ 
ρούν να πραγματοποιούνται προμήθειες χρηματιστηρια¬ 
κών υλικών (σίδηρος, χαλκός, χαλκοσωλήνες, λαμαρίνες, 
κ.λπ.) οι προσφορές των οποίων έχουν ελάχιστη χρονική 
ισχύ, ως και υλικών για την προμήθεια των οποίων έγιναν 
και απέτυχαν δύο (2) τουλάχιστον διαγωνισμοί και δεν γί¬ 
νεται απευθείας ανάθεση. 

3. Προσφορές που υποβάλλονται με σύγχρονα τηλετυ- 
πικά μέσα, γίνονται αποδεκτές στην περίπτωση του πρό¬ 
χειρου διαγωνισμού. 

Άρθρο 8 

Απευθείας ανάθεση 

Η προμήθεια με απευθείας ανάθεση επιτρέπεται στις 
παρακάτω περιπτώσεις: 

1. Αν αποβεί άκαρπος ο αρχικός και ο επαναληπτικός 
διαγωνισμός. Στην περίπτωση αυτή οι τεχνικές προδια¬ 
γραφές και οι άλλοι όροι δεν μπορούν να μεταβληθούν ου- 
σιωδώς. 

2. Αν τα προς προμήθεια υλικά κατασκευάζονται ή δια¬ 
τίθενται μόνο από ορισμένο προμηθευτή. 

3. Αν, στα πλαίσια ερευνητικών κατασκευών, κριθεί 
σκόπιμο, ότι υλικά που παράγονται σε πειραματικό στάδιο, 
πρέπει να ανατεθούν στις συμμετέχουσες στην πειραμα¬ 
τική κατασκευή επιχειρήσεις. 

4. Αν για λόγους επείγουσας ανάγκης, που οφείλεται σε 
απρόβλεπτες καταστάσεις, δεν είναι δυνατόν να τηρη¬ 
θούν οι προθεσμίες, που προβλέπονται από τον Κανονι¬ 
σμό Προμηθειών. 

5. Αν, για συμπληρωματικές προμήθειες από τον αρχικό 


προμηθευτή, η αλλαγή του θα υποχρέωνε την Ε.ΥΔ.Α.Π. 
να αγοράσει υλικά με διαφορετικά τεχνικά χαρακτηρι¬ 
στικά, που θα ήταν ασυμβίβαστα ή θα προκαλούσαν σοβα¬ 
ρές τεχνικές δυσχέρειες ή οικονομικές επιβαρύνσεις στη 
λειτουργία ή συντήρησή τους. 

6. Αν κριθεί σκόπιμο να ανατεθεί η προμήθεια σε ιδρύ¬ 
ματα σωφρονιστικά, νεότητος, εκπαιδευτικά, ερευνητικά 
ή άλλα παρόμοια. 

7. Αν πρόκειται για ανταλλακτικά αυτοκινήτων, μηχανη¬ 
μάτων, συσκευών κ.λπ., οπότε η προμήθειά τους γίνεται 
από τον αντιπρόσωπο ή τον κατασκευαστή του ανταλλα¬ 
κτικού. 

8. Στις περιπτώσεις παροχής υπηρεσιών, που λόγω της 
φύσεώς τους, δεν είναι δυνατή η συγκέντρωση προσφο¬ 
ρών. 

9. Σε περιπτώσεις αγοράς υπηρεσιών, που λόγω της φϋ- 
σεως, της σημασίας και των ιδιαίτερων χαρακτηριστικών 
τους, κρίνεται ασύμφορη και αναποτελεσματική η διαδι¬ 
κασία του διαγωνισμού. 

Η απευθείας ανάθεση εγκρίνεται από το αρμόδιο κατά 
περίπτωση όργανο της Ε.ΥΔ.Α.Π. 

Άρθρο 9 

Επιτροπές Προμηθειών 

Με απόφαση του Γ ενικού Διευθυντού συγκροτούνται 
δύο (2) Επιτροπές Προμηθειών, ήτοι: 

Η Επιτροπή Προμηθειών για τους ανοικτούς και κλει¬ 
στούς διαγωνισμούς και η Επιτροπή Αγορών για τους πρό¬ 
χειρους διαγωνισμούς. 

Οι Επιτροπές είναι τριμελείς και τα μέλη τους ανά ένα 
προέρχονται από την Υπηρεσία Προμηθειών, την Διεύ¬ 
θυνση Οικονομικού και τις Τεχνικές Διευθύνσεις. Προε¬ 
δρεύονται από το αρχαιότερο στο βαθμό μέλος και η θη¬ 
τεία τους δεν μπορεί να υπερβαίνει τα δύο έτη. 

Εκτός των ανωτέρω Επιτροπών είναι δυνατή η συγκρό¬ 
τηση Ειδικών Επιτροπών σε περιπτώσεις προμηθειών ση¬ 
μαντικής οικονομικής ή τεχνολογικής αξίας. 

Οι Ειδικές Επιτροπές συγκροτούνται με απόφαση του 
Γενικού Διευθυντού και η θητεία τους λήγει με την ολο¬ 
κλήρωση του έργου για το οποίο συγκροτήθηκαν. 

Στους διαγωνισμούς για την προμήθεια ειδών ενδύ¬ 
σεων, υποδήσεως και λοιπών εφοδίων του προσωπικού, 
συμμετέχει στην Επιτροπή Προμηθειών, ως τέταρτο μέ¬ 
λος, υποχρεωτικά εκπρόσωπος της Ομοσπονδίας Εργα¬ 
ζομένων της Ε.ΥΔ.Α.Π. 

Η συμμετοχή ενός εκπροσώπου των εργαζομένων στις 
λοιπές επιτροπές δεν είναι υποχρεωτική. 

Άρθρο 10 

Αρμοδιότητες Επιτροπών Προμηθειών 

1. Επιτροπή Προμηθειών: 

Η Επιτροπή Προμηθειών έχει τις εξής αρμοδιότητες: 

- Εξετάζει τις αιτήσεις συμμετοχής, που υποβάλλονται, 
στα πλαίσια κλειστών διαγωνισμών και προτείνει προς επι¬ 
λογή στη Διοίκηση τους προμηθευτές, που θα κληθούν να 
υποβάλουν προσφορές. Η απόφαση καταχωρείται σε 
Πρακτικό, το οποίο συντάσσει η Επιτροπή. 

- Παραλαμβάνει τις προσφορές και μεριμνά για την αδιά¬ 
βλητη διεξαγωγή του διαγωνισμού. 

- Μονογράφει το πρωτότυπο των προσφορών και τα συ- 
νοδεύοντα αυτές έγγραφα, φυλλάδια κ.λπ. 

- Ανακοινώνει τα κύρια στοιχεία των προσφορών. 

- Αποφαίνεται επί των ενστάσεων. 

- Συντάσσει πρακτικό, στο οποίο περιλαμβάνεται αιτιολο¬ 
γημένη πρόταση κατακυρώσεως και οι απόψεις των τυχόν 
μειοψηφούντων μελών. Το πρακτικά διαβιβάζεται στην 
Υπηρεσία Προμηθειών για τη σύνταξη και υποβολή της τε¬ 
λικής εισηγήσεως προς το αρμόδιο όργανο της Ε.Υ- 
Δ.Α.Π. 

Η Επιτροπή δεν είναι υποχρεωμένη να ελέγχει, κατά την 
παραλαβή των προσφορών, αν αυτές έχουν συνταχθεί και 
υποβληθεί σύμφωνα με τους όρους της διακηρύξεως. Η 
κατάθεση των προσφορών την ορισμένη ώρα διεξαγωγής 
του διαγωνισμού, εξασφαλίζει τους μετέχοντες μόνο ως 
προς την εμπρόθεσμη υποβολή, αποκλεισμένης κάθε άλ¬ 
λης δεσμεύσεως της Ε.ΥΔ.Α.Π. 

Η Επιτροπή μπορεί να παρατείνει, αν το κρίνει σκόπιμο, 
επί ΙΟλεπτο, τον ορισμένο χρόνο παραλαβής των προ¬ 
σφορών. 

2. Επιτροπή Αγορών 

Η Επιτροπή Προμηθειών είναι αρμόδια για τη διενέργεια 
των πρόχειρων διαγωνισμών. 

Οι αρμοδιότητες της Επιτροπής αυτής είναι ίδιες με 
εκείνες της Επιτροπής Προμηθειών. 

Στις περιπτώσεις που η Επιτροπή δεν είναι σε θέση να 
αξιολογήσει τις προσφορές, τις διαβιβάζει στην αιτούσα 
Υπηρεσία. Η γραπτή και επαρκώς αιτιολογημένη τεχνική 
αξιολόγηση της Υπηρεσίας αυτής, είναι δεσμευτική για 
την Επιτροπή. 

Αρθρο 11 
Διακήρυξη 

1. Για κάθε προμήθεια με δημόσιο μειοδοτικό διαγωνι¬ 
σμό εκδίδεται διακήρυξη, το κείμενο της οποίας περιλαμ¬ 
βάνει: 

- Τον αριθμό της διακηρύξεως. 

- Την ημερομηνία και την ώρα διενέργειας του διαγωνι¬ 
σμού. 

- Την ποσότητα και σαφή περιγραφή, του ζητουμένου 
υλικού, υπηρεσίας κ.λπ. 

- Τον χρόνο, τόπο και τρόπο παραδόσεως. 

- Τους Γενικούς Ορους. 

- Τις τεχνικές προδιαγραφές. 

- Το νόμισμα στο οποίο θα γίνει η πληρωμή. 

- Τη δυνατότητα αναπροσαρμογής των τιμών. 

- Τα κριτήρια επιλογής του προμηθευτή, στον οποίο θα 
γίνει η ανάθεση. 

- Τη δυνατότητα χορηγήσεως προκαταβολής. 

- Τις προθεσμίες υποβολής ενστάσεων. 

- Τη δυνατότητα αυξομειώσεως + - 30% του αντικειμέ¬ 
νου της προμήθειας. 

- Τη ζητούμενη εγγύηση συμμετοχής. 

- Τυχόν υποχρέωση του προμηθευτή για υποβολή δειγ¬ 
μάτων. 

-Τη γλώσσα στην οποία θα συνταχθούν οι προσφο¬ 
ρές. 

- Τον ελάχιστο χρόνο ισχύος των προσφορών, όπως και 
κάθε άλλο στοιχείο το οποίο κάθε φορά κρίνεται χρήσιμο 
και απαραίτητο. 

2. Στην περίπτωση που κριτήριο επιλογής είναι η συμ- 
φερότερη προσφορά, καθορίζονται στη διακήρυξη τα κρι¬ 
τήρια αξιολογήσεως και ο τρόπος επιλογής. 

3. Η διακήρυξη συντάσσεται από την αιτούσα την προ¬ 


μήθεια Διεύθυνση ή Υπηρεσία και από την Υπηρεσία Προ¬ 
μηθειών. 

Αρθρο 12 

Τεχνικές προδιαγραφές 

1. Τεχνικές προδιαγραφές είναι το σύνολο των τεχνικών 
απαιτήσεων και προσδιορίζουν τα χαρακτηριστικά, που 
πρέπει να έχει το αντικείμενο της προμήθειας. 

Οι τεχνικές απαιτήσεις αναφέρονται στην ποιότητα, την 
απόδοση, την ασφάλεια, τις διαστάσεις και όλα εκείνα τα 
απαραίτητα στοιχεία, ώστε το αντικείμενο της προμήθειας 
να εκπληρώνει το σκοπό, για τον οποίο προορίζεται. 

2. Δεν επιτρέπεται η αναγραφή στις τεχνικές προδια¬ 
γραφές όρων που να προσδιορίζουν προϊόντα ορισμένης 
κατασκευής ή προέλευσης ή μεθόδους επεξεργασίας, οι 
οποίες ευνοούν ορισμένες επιχειρήσεις ή προϊόντα. 

3. Δεν επιτρέπεται ομοίως να αναφέρονται οι τεχνικές 
προδιαγραφές σε εμπορικά σήματα, διπλώματα ευρεσιτε¬ 
χνίας και τύπους ορισμένης προέλευσης ή παραγωγής. 

4. Η αναφορά σε ορισμένο προϊόν έχει νόημα όταν το 
ζητούμενο υλικό δεν μπορεί να περιγράφει επαρκώς δια¬ 
φορετικά, οπότε η περιγραφή συνοδεύεται από τις λέξεις 
«ή αντίστοιχο». 

5. Μέχρι της ιδρύσεως Γραφείου Προδιαγραφών αυτές 
θα συντάσσονται από την αιτούσα Διεύθυνση. 

Άρθρο 13 
Γενικοί Όροι 

Οι Γ ενικοί Οροι είναι τυποποιημένο κείμενο που ισχύει 
και συνοδεύει κάθε διακήρυξη. Περιλαμβάνουν πληροφο¬ 
ρίες και οδηγίες προς τους προμηθευτές για τη σωστή και 
σύμφωνα με τον παρόντα Κανονισμό σύνταξη των προ¬ 
σφορών. 

Άρθρο 14 _ 

Δείγματα 

1. Οταν απαιτείται κατάθεση δειγμάτων, αυτά υποβάλ¬ 
λονται κατά τον καθοριζόμενο στη διακήρυξη τρόπο και 
χρόνο. Προσφορά που υποβάλλεται χωρίς δείγματα μπο¬ 
ρεί να θεωρηθεί, κατά την κρίση της Επιτροπής Προμη¬ 
θειών, άκυρη. 

2. Τα δείγματα επιστρέφονται εφόσον δεν καταναλώ¬ 
θηκαν ή δεν καταστράφηκαν κατά τον έλεγχο, εντός τριών 
(3) μηνών από την ανάθεση. 

Άρθρο 15 

Κανόνες Δημοσιότητας 

1. Στους δημόσιους μειοδοτικούς διαγωνισμούς η Υπη¬ 
ρεσία Προμηθειών μεριμνά για ευρεία γνωστοποίηση της 
σχετικής διακηρύξεως και ειδικότερα: 

α. Για τη δημοσίευση περιλήψεως της διακηρύξεως σε 
δύο (2) τουλάχιστον οικονομικές εφημερίδες των Αθηνών 
ευρείας κυκλοφορίας και σε μια τοπική αν ο διαγωνισμός 
αφορά προμήθεια περιφερειακής Υπηρεσίας. Η δημο¬ 
σίευση μπορεί να επαναληφθεί ανάλογα με τη φύση, τη 
σημασία και την αξία της προμήθειας. 

β. Για την ενημέρωση σοβαρών προμηθευτών, ώστε να 
αποκλεισθεί το ενδεχόμενο να μην λάβουν γνώση του διε- 
νεργουμένου διαγωνισμού. 

2. Στις περιπτώσεις προμηθειών που χρηματοδοτούνται 

από την Ε.Ο.Κ. και την Ευρωπαϊκή Τράπεζα Επενδύσεων, 
απαιτείται, εκτός της δημοσιεύσεως στον Ελληνικό Τύπο 
και αποστολή στην Υπηρεσία Επισήμων Εκδόσεων των 
Ευρωπαϊκών Κοινοτήτων, της διακηρύξεως ανοικτού δια¬ 
γωνισμού ή της ΓΙροσκλήσεως Εκδηλώσεως Ενδιαφέρο¬ 
ντος, σε κλειστό διαγωνισμό. 

3. Το πλήρες τεύχος της διακηρύξεως ανοικτού διαγω¬ 
νισμού ή ολόκληρο το κείμενο της ΓΙροσκλήσεως Εκδηλώ¬ 
σεως Ενδιαφέροντος κλειστού διαγωνισμού, διανέμεται ή 
αποστέλλεται στους προμηθευτές, κατόπιν σχετικού αιτή¬ 
ματος δωρεάν ή με καταβολή αντιτίμου, αν προβλέπεται 
από τη διακήρυξη. Το πλήρες τεύχος της διακηρύξεως 
κλειστού διαγωνισμού διανέμεται ή αποστέλλεται στους 
προμηθευτές που έχουν επιλεγεί. 

4. Η δημοσίευση στον Ελληνικό Τύπο γίνεται μετά την 
αποστολή στην Υπηρεσία Επισήμων Εκδόσεων της Ε.Ο.Κ. 

5. Οι δαπάνες δημοσιεύσεως στον Ελληνικό Τύπο και 
στις Επίσημες Εκδόσεις των Ευρωπαϊκών Κοινοτήτων βα¬ 
ρύνουν την Ε.ΥΔ.Α.Π. και την Ε.Ο.Κ. αντίστοιχα. 

Αρθρο 16 

Αποκλεισμός Προμηθευτών 

Με αιτιολογημένη απόφαση του Διοικητικού Συμβου¬ 
λίου, που εκδίδεται ύστερα από πρόταση της Υπηρεσίας 
Προμηθειών, μπορεί να αποκλείονται, για ορισμένο ή αό¬ 
ριστο χρόνο, από όλες ή συγκεκριμένες προμήθειες, προ¬ 
μηθευτές που δεν ανταποκρίθηκαν σε υποχρεώσεις που 
ανέλαβαν προς την Ε.ΥΔ.Α.Π. στα πλαίσια συμβάσεων 
προμηθειών. Η απόφαση αυτή, με φροντίδα της Υπηρε¬ 
σίας Προμηθειών, κοινοποιείται απαραιτήτως στις Επιτρο¬ 
πές Προμηθειών και Αγορών. 

Αρθρο 17 

Προθεσμίες Διαγωνισμών 

1. Ανοικτοί διαγωνισμοί 

Η προθεσμία για την υποβολή προσφορών δεν μπορεί 
να είναι μικρότερη των είκοσι δύο (22) ημερών, από την 
ημερομηνία της δημοσιεύσεως της διακηρύξεως. Σε επεί¬ 
γουσες περιπτώσεις η προθεσμίας αυτή μπορεί να περιο¬ 
ριστεί σε δέκα (10) ημέρες, με απόφαση του αρμοδίου ορ¬ 
γάνου της Ε.ΥΔ.Α.Π. 

2. Κλειστοί διαγωνισμοί 

Η προθεσμία υποβολής αιτήσεων συμμετοχής, δεν 
μπορεί να είναι μικρότερη των δέκα πέντε (15) ημερών, 
από της ημερομηνίας δημοσιεύσεως της προσκλήσεως. Η 
προθεσμία υποβολής προσφορών δεν μπορεί να είναι μι¬ 
κρότερη των είκοσι δύο (22) ημερών, από της κοινοποιή- 
σεως της έγγραφης προσκλήσεως των επιλεγέντων προ¬ 
μηθευτών. Η πρόσκληση αποστέλλεται ταυτοχρόνως σε 
όλους τους επιλεγέντες προμηθευτές. 

3. Στις περιπτώσεις προμηθειών που χρηματοδοτούνται 
από την Ε.Ο.Κ. ή την Ευρωπαϊκή Τράπεζα Επενδύσεων, οι 
προθεσμίες είναι: 

α. Στους ανοικτούς διαγωνισμούς τουλάχιστον τριάντα 
έξι (36) ημέρες από την ημερομηνία αποστολής της περι- 
λήψεως της διακηρύξεως στην Υπηρεσία Επισήμων Εκδό¬ 
σεων των Ευρωπαϊκών Κοινοτήτων. 

β. Στους κλειστούς διαγωνισμούς, για μεν την υποβολή 
αιτήσεων συμμετοχής τουλάχιστον είκοσι μία (21) ημέρες 
από την ημερομηνία αποστολής της προσκλήσεως, για δε 
την υποβολή προσφορών τουλάχιστον είκοσι μία (21) ημέ¬ 


ρες από την ημερομηνία παράδοσης ή αποστολής της δια- 
κηρύξεως στους επιλεγέντες προμηθευτές. 

4. Στις περιπτώσεις κατά τις οποίες επείγοντες λόγοι 
καθιστούν τις προθεσμίες αυτές ανεφάρμοστες, τότε 
μπορεί να ορισθεί για μεν την παραλαβή αιτήσεων συμμε¬ 
τοχής προθεσμίας όχι μικρότερη των δώδεκα (12) ημε¬ 
ρών, για δε την παραλαβή των προσφορών, προθεσμία όχι 
μικρότερη των δέκα (10) ημερών. 

5. Η δημοσίευση της περιλήψεως της διακηρύξεως 
στον Ελληνικό Τύπο, δεν γίνεται πριν από την ημερομηνία 
αποστολής της περιλήψεως της διακηρύξεως στην Υπη¬ 
ρεσία Επισήμων Εκδόσεων των Ευρωπαϊκών Κοινοτήτων 
και δεν μπορεί να περιέχει πληροφορίες διάφορες από τις 
δημοσιευόμενες στην Επίσημη Εφημερίδα των Ευρωπαϊ¬ 
κών Κοινοτήτων. 

6. Σε τυχόν επαναλήψεις ισχύουν οι ίδιες προθε¬ 
σμίες. 

Αρθρο 18 

Συμμετοχή προμηθευτών στους διαγωνισμούς. 

Κριτήρια επιλογής προμηθευτών 
για συμμετοχή στους κλειστούς διαγωνισμούς 

1. Στους διαγωνισμούς της Ε.ΥΔ.Α.Π. γίνονται δεκτά 
φυσικά ή νομικά πρόσωπα, που ασκούν εμπορικό, βιομη¬ 
χανικό, βιοτεχνικό, γεωργικό ή κτηνοτροφικό επάγγελμα 
στην Ελλάδα ή την αλλοδαπή. 

2. Στους ανοικτούς διαγωνισμούς, προ της αναθέσεως 
της προμηθείας, η Ε.ΥΔ.Α.Π. μπορεί να ζητήσει, από τον 
προμηθευτή, εκτός από την εγγύηση καλής εκτελέσεως 
και την προσκόμιση όλων εκείνων των στοιχείων και πιστο¬ 
ποιητικών εγγράφων, από τα οποία αποδεικνύεται η νό¬ 
μιμη λειτουργία της επιχειρήσεώς του και η ικανότητά της 
να ανταποκριθεί στην ομαλή, πλήρη και καλή εκτέλεση 
της προμηθείας. Σε κάθε περίπτωση, για τη συμμετοχή 
στους ανοικτούς διαγωνισμούς είναι απαραίτητη η υπο¬ 
βολή, μαζί με την προσφορά και πιστοποιητικού, προσφά¬ 
του εκδάσεως, του οικείου Επιμελητηρίου, με το οποίο να 
πιστοποιείται η εγγραφή σ’αυτό, ή προκειμένου περί ατο¬ 
μικών γεωργοκτηνοτροφικών επιχειρήσεων, βεβαιώσεως 
αρμοδίας δημοσίας αρχής, ή των αρχών της Τοπικής Αυ- 
τοδιοικήσεως, με την οποία θα πιστοποιείται η άσκηση του 
αντιστοίχου επαγγέλματος. Ανάλογα και ισοδύναμα πιστο¬ 
ποιητικά προσκομίζουν και οι αλλοδαποί προμηθευτές. 

3. Στους κλειστούς διαγωνισμούς και προκειμένου να 
αποτελέσουν κριτήριο επιλογής για συμμετοχή σ’αυτούς, 
ζητείται η υποβολή, των στοιχείων εκείνων και πιστοποιη¬ 
τικών εγγράφων, από τα οποία αποδεικνύεται, εκτός από 
τη νόμιμη λειτουργία της επιχειρήσεώς και η φερεγγυό- 
τητα, η χρηματοπιστωτική ικανότητα, η κατασκευαστική ή 
παραγωγική δυνατότητά τής και γενικά η δυνατότητά της 
να φέρει εις πέρας, πλήρως και ομαλώς, την εκτέλεση της 
συμβάσεως. Τα στοιχεία αυτά αξιολογούνται και διαβαθμί¬ 
ζονται από την Επιτροπή Προμηθειών. 

4. Η Ε.ΥΔ.Α.Π. έχει το δικαίωμα, προ της αναθέσεως 
της προμήθειας, μετά από ανοικτό ή κλειστό διαγωνισμό, 
να ζητήσει την προσκόμιση συμπληρωματικών αποδεικτι¬ 
κών στοιχείων της φερεγγυότητας του προμηθευτή και 
πέραν των αναφερομένων στις παραγράφους 2 και 3 του 
παρόντος άρθρου, εάν κρίνει αυτά απαραίτητα για τη δια¬ 
σφάλιση των συμφερόντων της. 

Άρθρο 19 

Υποβολή προσφορών 

1. Οι προσφορές υποβάλλονται από τους ίδιους τους 
προμηθευτές ή από νόμιμα εξουσιοδοτημένα πρόσωπα, 
ως εξής: 

α. Με αποστολή της προσφοράς ταχυδρομικώς επί απο¬ 
δείξει ή μέσω Εταιρειών διακινήσεως εντύπων. Στην περί¬ 
πτωση αυτή η προσφορά πρέπει να φτάσει στην Υπηρεσία 
Προμηθειών πριν από τη λήξη της ημερομηνίας και της 
ώρας υποβολής των προσφορών. 

β. Με παράδοση της προσφοράς απευθείας στην Επι¬ 
τροπή Προμηθειών κατά την διαδικασία του διαγωνισμού. 
Οι εκπρόθεσμες προσφορές, οι προσφορές που υποβλή¬ 
θηκαν από προμηθευτές που δεν επελέγησαν κατά τη 
διαδικασία κλειστού διαγωνισμού, ή οι προσφορές προμη¬ 
θευτών που η συμμετοχή τους σε διαγωνισμούς έχει απο¬ 
κλειστεί, δεν αποσφραγίζονται. 

2. Αν προβλέπεται κατάθεση δειγμάτων, αυτά κατατί¬ 
θενται το αργότερο εντός πέντε (5) ημερών από τη διε¬ 
νέργεια του διαγωνισμού. 

3. Οι προσφορές υποβάλλονται σε σφραγισμένο φά- 
κελλο στον οποίο αναγράφεται η λέξη ΠΡΟΣΦΟΡΑ, ο 
αριθμός της Διακηρύξεως, η ημερομηνία του διαγωνισμού 
και το υπό προμήθεια υλικό. Ανοικτές προσφορές δεν γί¬ 
νονται δεκτές. Οι προσφορές συντάσσονται σύμφωνα με 
τους όρους και τις οδηγίες της διακηρύξεως και περιλαμ¬ 
βάνουν τα νομιμοποιητικά έγγραφα, εγγυητική επιστολή, 
οικονομικά και τεχνικό στοιχεία, πληροφορίες κ.λπ. υπο¬ 
βάλλονται δε σε δύο (2) αντίγραφα. 

Άρθρο 20 

Αποσφράγιση προσφορών 

1. Η αποσφράγιση των προσφορών γίνεται από την Επι¬ 
τροπή Προμηθειών την ημέρα και την ώρα που ορίζεται 
στη διακήρυξη, παρουσία των συμμετεχόντων στο διαγω¬ 
νισμό ή εξουσιοδοτημένων αντιπροσώπων τους. Η μη πα¬ 
ρουσία ενός ή πλειόνων εκ των συμμετεχόντων, δεν ανα¬ 
στέλλει το διαγωνισμό. Προσφορές που υποβάλλονται 
μετά την έναρξη της διαδικασίας αποσφραγίσεως δεν πα- 
ραλαμβάνονται. 

2. Στους διαγωνισμούς με κριτήριο αξιολογήσεως τη χα¬ 
μηλότερη τιμή, αποσφραγίζονται οι φάκελλοι των οικονο¬ 
μικών και των τεχνικών προσφορών, ενώ στους διαγωνι¬ 
σμούς με κριτήριο αξιολόγησης τη συμφερότερη προ¬ 
σφορά, αποσφραγίζονται μόνο οι φάκελλοι των τεχνικών 
προσφορών. Οι φάκελλοι των οικονομικών προσφορών, 
αποσφραγίζονται μετά την ολοκλήρωση της τεχνικής αξιο- 
λογήσεως και εφόσον κρίθηκαν αποδεκτές οι αντίστοιχες 
τεχνικές προσφορές. 

Άρθρο 21 
Ισχύς προσφορών 

1. Οι προσφορές ισχύουν και δεσμεύουν τους προμη¬ 
θευτές για εξήντα (60) ημέρες από της επομένης της διε- 
νεργείας του διαγωνισμού. 

2. Η ισχύς της προσφοράς μπορεί να παραταθεί για το 
χρονικό διάστημα που απαιτείται, για την ολοκλήρωση της 
διαδικασίας, ύστερα από αίτημα της Ε.ΥΔ.Α.Π. και γραπτή 
αποδοχή του προμηθευτή. 


Άρθρο 22 

Εγγύηση συμμετοχής στο διαγωνισμό 

1. Οι προσφορές που υποβάλλονται στους ανοικτούς 
και στους κλειστούς διαγωνισμούς, συνοδεύονται από εγ¬ 
γύηση που καλύπτει το 5% της αξίας τους ή όποιο άλλο 
ποσοστό ή ποσό ορίζεται. 

Η εγγύηση έχει τη μορφή: 

α. Εγγυητικής Επιστολής Ελληνικής Τράπεζας ή Τράπε- 
ζας χώρας της Ε.Ο.Κ. 

β. Εγγυητικής Επιστολής ή Γραμματίου του Ταμείου Πα¬ 
ρακαταθηκών και Δανείων, του ΤΣΜΕΔΕ, άλλου πιστωτι¬ 
κού ιδρύματος ή Νομικού Προσώπου, που έχει από το 
νόμο δικαίωμα εκδόσεως εγγυητικών επιστολών. 

γ. Αλλου νομίμου τίτλου στην ονομαστική του αξία τον 
οποίο υποχρεούται η Ε.ΥΔ.Α.Π. να δέχεται ως εγγύηση. 

δ. Αποδείξεως καταθέσεως στο ταμείο της Ε.ΥΔ.Α.Π., 
ποσού αντιστοίχου προς τη ζητούμενη εγγύηση. 

Προσφορές χωρίς εγγύηση ή με εγγύηση που δεν πλη¬ 
ροί τις πιο πάνω προϋποθέσεις απορρίπτονται. 

2. Η εγγύηση συμμετοχής καταπίπτει υπέρ της Ε.Υ- 
Δ.Α.Π. σε περίπτωση αθετήσεως, από τον προμηθευτή, 
οιασδήποτε υποχρεώσεως που απορρέει από τη συμμε¬ 
τοχή του στο διαγωνισμό. 

3. Η εγγύηση συμμετοχής επιστρέφεται στους προμη¬ 
θευτές, στους οποίους δεν ανετέθη η προμήθεια, αμέσως 
μετά την κατακύρωση. 

Εγγυητικές επιστολές που ορίζουν χρόνο λήξεως, επι- 
στρέφονται μετά τη λήξη του χρόνου αυτού. 

Η ισχύς της εγγυητικής επιστολής και της εγγυήσεως 
γενικά δεν μπορεί να είναι μικρότερης διάρκειας, από την 
διάρκεια ισχύος της προσφοράς. 

4. Η εγγύηση συμμετοχής του προμηθευτή στον οποίο 
ανετέθη η προμήθεια, επιστρέφεται μετά την υπογραφή 
της συμβάσεως και την κατάθεση της εγγυήσεως καλής 
εκτελέσεως. 

5. Επί προμήθειας υλικών, παροχής υπηρεσιών κ.λπ., 
αξίας μέχρι πέντε (5) εκατομμυρίων δραχμών, μπορεί να 
μη ζητείται κατάθεση εγγυήσεως συμμετοχής. Αν η αξία 
της προσφοράς υπερβαίνει το ποσό των πέντε (5) εκατομ¬ 
μυρίων δραχμών, η εγγύηση καλύπτει ολόκληρο το ποσό. 
Εγγύηση συμμετοχής δεν απαιτείται και επί προχείρου 
διαγωνισμού, ασχέτως της προϋπολογισμένης αξίας. 

6. Σε κάθε περίπτωση, που έχουν κατατεθεί ως εγγύ¬ 
ηση συμμετοχής ή καλής εκτελέσεως της προμήθειας 
ομόλογα, ομολογίες, έντοκα γραμμάτια και λοιποί τίτλοι, 
αυτοί επιστρέφονται στην ονοματική τους αξία. 

Άρθρο 23 
Προσφερόμενη τιμή 

1. Στην προσφορά η τιμή δίδεται ανά μονάδα και συνο¬ 
λικά, περιλαμβάνει δε κάθε επιβάρυνση, εκτός του 
Φ.Π.Α., για παράδοση, σύμφωνα με τα οριζόμενα στη δια¬ 
κήρυξη. Το ποσοστό του Φ.Π.Α. με το οποίο επιβαρύνεται 
ή τϊμή ορίζεται χωριστά. 

Σε διαφορετική περίπτωση και με βάση την αρχή της 
αποδοχής των όρων της διακηρύξεως, ο αναλογών Φ.Π.Α. 
λογίζεται, ότι έχει συνυπολογίσθεί και ενσωματωθεί στην 
τιμή της προσφοράς. 

2. Οι προμήθειες της Ε.ΥΔ.Α.Π. διενεργούνται κατά κα¬ 
νόνα με ελεύθερη παράδοση σε δραχμές και κατ’εξαί- 
ρεση σε συνάλλαγμα. Στην τελευταία περίπτωση, για σύ- 

γκριση των τιμών λαμβάνεται υπόψη η ισοτιμία των νομι¬ 
σμάτων την ημέρα της διενέργειας του διαγωνισμού. 

3. Τιμή σε συνάλλαγμα ή ρήτρα συναλλάγματος, καθι¬ 
στά την προσφορά απαράδεκτη, αν με τη διακήρυξη ορί¬ 
ζεται παράδοση ελεύθερη σε δραχμές. 

4. Προσφορά που θέτει όρο αναπροσαρμογής, χωρίς 
αυτό να προβλέπεται από τη διακήρυξη, απορρίπτεται. 

5. Αν η τιμή είδους καθορίζεται με αγορανομική διά¬ 
ταξη, αναπροσαρμογή της γίνεται στα πλαίσια νεώτερης 
αγορανομικής διατάξεως και μόνο για την υπολειπόμενη 
ποσότητα. 

6. Οι τιμές των προσφορών αναγράφονται αριθμητικώς 
και ολογράφως, σε περίπτωση δε ασυμφωνίας ισχύει η 
τιμή που αναγράφεται ολογράφως. 

Άρθρο 24 

Αντιπροσφορές 

Οι προσφορές που υποβάλλονται μετά την ημερομηνία 
και την ώρα διενέργειας του διαγωνισμού, θεωρούνται 
αντιπροσφορές. Επίσης αντιπροσφορές θεωρούνται οι 
προσφορές, στις οποίες γίνεται διόρθωση ή τροποποίηση, 
μετά τη διενέργεια του διαγωνισμού. Οι αντιπροσφορές 
απορρίπτονται. 

Άρθρο 25 

Αξιολόγηση προσφορών 

1. Η αξιολόγηση των προσφορών γίνεται από την Επι¬ 
τροπή Προμηθειών. Κατά την αξιολόγηση ελέγχεται: 

- η νομότυπη υποβολή προσφορών 

- η πληρότητα Των προσφορών 

- η συμμόρφωση προς τους γενικούς όρους και τους 
όρους της Διακηρύξεως. 

2. Ως κριτήρια της αξιολογήσεως λαμβάνονται 
υπόψη: 

- η προσφερόμενη τιμή 

- το σύμφωνο της προσφοράς προς τις τεχνικές προδια¬ 
γραφές της Διακηρύξεως 

- η εγγύηση καλής λειτουργίας, προκειμένου περί μηχα¬ 
νημάτων, οργάνων, συσκευών κ.λπ. 

- ο χρόνος και ο ρυθμός παραδόσεως 

- οι όροι πληρωμής 

- τα λειτουργικά χαρακτηριστικά, τα τεχνικά πλεονεκτή¬ 
ματα των προσφερομένων υλικών και ακόμα η ομοιογέ¬ 
νεια, η ομοιομορφία και η συλλειτουργικότητα με τα υλικά 
ή μηχανήματα που χρησιμοποιεί η Ε.ΥΔ.Α.Π. 

- οι οικονομικές και τεχνικές δυνατότητες του προμη¬ 
θευτή. 

3. Τα ανωτέρω κριτήρια αξιολογήσεως αναφέρονται εν¬ 
δεικτικά και δεν δεσμεύουν την Επιτροπή Προμηθειών και 
την Ε.ΥΔ.Α.Π. να χρησιμοποιήσουν και άλλα κριτήρια και 
μεθόδους τεχνικής αξιολογήσεως. 

Ειδικότερα, όταν για την επιλογή του προμηθευτή κρι¬ 
τήριο είναι η συμφερότερη προσφορά, λαμβάνονται 
υπόψη και: 

- η τιμή 

- ο τρόπος πληρωμής 

- η μεταφορά τεχνολογίας και τεχνογνωσίας 

- η ιδιαίτερη ικανότητα, εμπειρία, εξειδίκευση και εξοπλι¬ 
σμός του προμηθευτή 

- το κόστος εγκαταστάσεως, λειτουργίας και συντηρή- 
σεως 


- η εξυπηρέτηση (δΕΠνίΟΕ) μετά την παράδοση και η τε¬ 
χνική βοήθεια που μπορεί να προσφέρει ο προμηθευ¬ 
τής 

- η σχέση κόστους - αποδοτικδτητας 

- κάθε άλλο στοιχείο, κατά την κρίση της Επιτροπής Προ¬ 
μηθειών και της Ε.ΥΔ.Α.Π., ανάλογα με τη φύση και το εί¬ 
δος της προμήθειας και των ιδιαίτερων αναγκών της Ε.Υ- 
Δ.Α.Π. 

4. Τα προαναφερόμενα στοιχεία, εκτός από την τιμή, 
τους όρους πληρωμής και το κόστος εγκαταστάσεως λει¬ 
τουργίας και συντηρήσεως, κατατάσσονται από τη διακή¬ 
ρυξη σε ομάδες, για κάθε μία από τις οποίες ορίζεται ιδιαί¬ 
τερος συντελεστής βαρύτητας. Το άθροισμα των συντε¬ 
λεστών των ομάδων είναι ίσο με 100. Κάθε ομάδα μπορεί 
να υποδιαιρείται σε υποομάδες, με αντίστοιχο συντελεστή 
βαρύτητας, το άθροισμα των οποίων ισούται με το συντε¬ 
λεστή βαρύτητας της ομάδας. 

Για όλες τις ομάδες και υποομάδες καθορίζεται από τη 
διακήρυξη ενιαία βαθμολογία. 

Η συνολική βαθμολογία είναι το άθροισμα των σταθμι¬ 
σμένων βαθμολογιών (βαθμολογία X συντελεστή βαρύτη¬ 
τας) όλων των ομάδων. Συμφερότερη προσφορά είναι 
εκείνη που παρουσιάζει το μικρότερο λόγο της ανηγμέ- 
νης, όπου απαιτείται, τιμής προς το άθροισμα των σταθμι¬ 
σμένων βαθμολογίων. 

Για τη διαμόρφωση της ανηγμένης τιμής λαμβάνονται 
υπόψη η τιμή προσφοράς, το ποσοστό προστασίας επαρ¬ 
χιακής βιομηχανίας, αν προβλέπεται το ποσοστό προτίμη- 
σης εγχώριας βιομηχανίας, αν επίσης προβλέπεται και 
όταν από τη διακήρυξη καθορίζονται, οι όροι πληρωμής 
και το κόστος εγκαταστάσεως, λειτουργίας και συντηρή¬ 
σεως. 

Προσφορά που είναι αόριστη και ανεπίδεκτη εκτιμή- 
σεως, ή είναι υπό αίρεση, απορρίπτεται ως απαράδεκτη, 
μετά από προηγούμενη γνωμοδότηση της αρμόδιας Επι¬ 
τροπής Προμηθειών. 

Προσφορές που παρουσιάζουν, κατά την κρίση της αρ¬ 
μόδιας Επιτροπής Προμηθειών ουσιώδεις αποκλίσεις από 
τους όρους και τις τεχνικές προδιαγραφές της διακηρύ- 
ξεως και της προσκλήσεως απορρίπτονται ως απαράδε¬ 
κτες. Αντίθετα δεν απορρίπτονται προσφορές, εάν οι πα- 
ρουσιαζόμενες αποκλίσεις κρίνονται ως επουσιώδεις. 

Η Ε.ΥΔ.Α.Π. εφαρμόζει τις εκάστοτε ισχύουσες διατά¬ 
ξεις περί προτιμήσεως προϊόντων της εγχώριας βιομηχα¬ 
νίας και προστασίας επαρχιακής βιομηχανίας και βιοτε¬ 
χνίας. 

5. Για την επιλογή του προμηθευτή, στον οποίον θα 
ανατεθεί η προμήθεια, εφαρμόζεται κατά κανόνα το κρι¬ 
τήριο της χαμηλότερης τιμής, ενώ το κριτήριο της συμφε- 
ρότερης προσφοράς εφαρμόζεται στις περιπτώσεις προ¬ 
μηθειών σημαντικής τεχνολογικής ή οικονομικής αξίας, ή 
στις περιπτώσεις προμηθειών, που λόγω της φύσεώς τους 
δεν επαρκεί, ή δεν προσφέρεται μόνο του, το κριτήριο της 
χαμηλότερης τιμής. 

Η Επιτροπή, κατά την αξιολόγηση των προσφορών, 
μπορεί να ζητήσει τη βοήθεια υπηρεσιακών οργάνων, ή 
της Διεύθύνσεως που έχει ζητήσει την προμήθεια. 

Στο Πρακτικό που συντάσσει η Επιτροπή, στο οποίο πε¬ 
ριλαμβάνεται και η εισήγηση για την κατακύρωση, αναφέ- 
ρονται σαφώς και λεπτομερώς τα στοιχεία που έλαβε 
υπόψη της, για τον σχηματισμό της κρίσεώς της, οι λόγοι 
της απορρίψεως προσφορών και κάθε άλλο στοιχείο, 

ώστε να προκύπτει ανεπιφύλακτα η τελική κατάταξη των 
προσφορών, εάν και όπου αυτό απαιτείται. 

Η Επιτροπή, δια του Προέδρου της, μπορεί να αλληλο¬ 
γραφεί απευθείας με τους συμμετασχόντες στον διαγωνι¬ 
σμό προμηθευτές, για να ζητήσει διευκρινίσεις και πρό¬ 
σθετα στοιχεία, επί οικονομικής και τεχνικής φύσεως θε¬ 
μάτων. 

Η εισήγηση της Επιτροπής, σε καμμία περίπτωση δεν 
δεσμεύει τα αρμόδια για την κατακύρωση του διαγωνισμού 
όργανα της Εταιρείας. 

Αρθρο 26 

Συνέχιση του διαγωνισμού 

1. Διαγωνισμός μπορεί να συνεχιστεί με την υποβολή 
νέων εγγράφων προσφορών από τους προμηθευτές, που 
έλαβαν μέρος στο διαγωνισμό και οι προσφορές έγιναν 
αποδεκτές. 

2. Η συνέχιση γίνεται με απόφαση του αρμοδίου οργά¬ 
νου της Ε.ΥΔ.Α.Π., ύστερα από εισηγηση της Υπηρεσίας 
Προμηθειών, ενώπιον της Επιτροπής Προμηθειών, ενώ οι 
όροι και οι τεχνικές προδιαγραφές παραμένουν αμετάβλη¬ 
τοι. 

Άρθρο 27 

Διαπραγματεύσεις με προμηθευτές 

Διαπραγματεύσεις με τους προμηθευτές που έλαβαν 
μέρος για βελτίωση της προσφοράς τους στο διαγωνισμό 
επιτρέπεται με το μειοδότη του οποίου η προσφορά κρί- 
θηκε αποδεκτή. 

Άρθρο 28 
Ενστάσεις 

1. Ενστάσεις κατά της διακηρύξεως υποβάλλονται εγ- 
γράφως στην Υπηρεσία Προμηθειών πέντε (5) τουλάχι¬ 
στον ημέρες πριν από την ημερομηνία διενέργειας του 
διαγωνισμού. 

2. Ενστάσεις κατά της συμμετοχής προμηθευτή, κατά 
του τύπου ή του περιεχομένου των προσφορών, υποβάλ¬ 
λονται κατά τη διαδικασία του διαγωνισμού ή εντός τεσσά¬ 
ρων (4) ημερών από τη διενέργειά του. 

3. Επί των ενστάσεων αποφαίνεται η Επιτροπή Προμη¬ 
θειών. 

ΚΕΦΑΛΑΙΟ ΤΡΙΤΟ 
ΣΥΜΒΑΣΕΙΣ - ΕΓΓΥΗΣΕΙΣ 
Άρθρο 29 

Κατακύρωση διαγωνισμού 

1. Κατακύρωση διαγωνισμού γίνεται κατά κανόνα στον 
προμηθευτή που ανακηρύχτηκε μειοδότης. 

Η Ε.ΥΔ.Α.Π. μπορεί, χωρίς καμιά υποχρέωση έναντι των 
προμηθευτών: 

α. Να μην κατακυρώσει το διαγωνισμό, 
β. Να απορρίψει μια, περισσότερες ή όλες τις προσφο¬ 
ρές. 

γ. Να ματαιώσει το διαγωνισμό σε οποιοδήποτε στάδιο 
της διαδικασίας. 

δ. Να αναβάλει ή να επαναλάβει το διαγωνισμό, 
ε. Να προβεί σε απευθείας ανάθεση, αν θεωρεί τις τι¬ 
μές ασύμφορες, αν δεν συμμετέχει επαρκής αριθμός δια- 


γωνιζομένων, αν κρίνει ότι έλαβε χώρα συμπαιγνία ή προ- 
συνεννόηση και σε κάθε άλλη περίπτωση που δεν εξα¬ 
σφαλίζονται επαρκώς τα συμφέροντα της Ε.ΥΔ.Α.Π. 

2. Η Ε.ΥΔ.Α.Π. διατηρεί το δικαίωμα να κατανείμει την 
προμήθεια σε περισσότερους προμηθευτές, αν με τον 
τρόπο αυτό εξυπηρετούνται καλύτερα οι ανάγκες της. 

3. Σε περίπτωση ισοτιμίας και εφόσον δεν υφίστανται 
λόγοι προτιμήσεως ενός προμηθευτή, επί διαιρετών 
πραγμάτων, η προς προμήθεια ποσότητα κατανέμεται με¬ 
ταξύ των ισοτιμούντων προμηθευτών. Επί μη διαιρετών ή 
διαφωνίας των προμηθευτών για κατ’ ισομοιρία ανάθεση, 
η προμήθεια ανατίθεται σε έναν προμηθευτή, κατόπιν 
κληρώσεως που διενεργεί η Επιτροπή Προμηθειών. 

Άρθρο 30 

Αναγγελία αναθέσεως της προμήθειας 

1. Στον προμηθευτή στον οποίο έγινε κατακύρωση 
απευθύνεται έγγραφη αναγγελία, που περιλαμβάνει τα 
κύρια στοιχεία της προμήθειας. 

2. Από την κατά τα ανωτέρω αναγγελία, η σύμβαση θεω¬ 
ρείται συναφθείσα, το δε ακολουθούν έγγραφο της συμ- 
βάσεως, δεν έχει συστατικό αλλά αποδεικτικό χαρα¬ 
κτήρα. 

Άρθρο 31 

Κατάρτιση συμβάσεων 

1. Μετά την ανακοίνωση της κατακυρώσεως καταρτίζε¬ 
ται η σύμβαση η οποία υπογράφεται από το αρμόδιο όρ¬ 
γανο της Ε.ΥΔ.Α.Π. και τον προμηθευτή. 

2. Οι συμβάσεις ή παραγγελίες προμηθειών καταρτίζο¬ 

νται σύμφωνα με τους όρους της αντίστοιχης διακηρύ- 
ξεως, τους όρους των προσφορών και τις τυχόν ειδικώτε- 
ρες συμφωνίες που έγιναν. ■ ν —- - 

3. Το κείμενο της συμβάσεως κατισχύει κάθε άλλου κει¬ 
μένου στο οποίο στηρίζεται, όπως διακήρυξη, προσφορά, 
απόφαση κατακυρώσεως, κ.λπ. 

4. Η σύμβαση τροποποιείται, συμπληρώνεται, αυξομει- 
ώνεχαι ή καταγγέλεται ύστερα από απόφαση του αρμο¬ 
δίου οργάνου της Ε.ΥΔ.Α.Π. 

5. Η σύμβαση θεωρείται ότι εκτελέστηκε, όταν εκπλη¬ 
ρώθηκαν οι συμβατικές υποχρεώσεις των συμβαλλομένων 
και αποδεσμεύτηκαν οι εγγυήσεις. 

Άρθρο 32 

Αναπροσαρμογή τιμών 

Δεν επιτρέπεται η αναπροσαρμογή των συμβατικών τι¬ 
μών και οι τιμές παραμένουν σταθερές καθ’όλη τη διάρ¬ 
κεια ισχύος της συμβάσεως, εκτός αν άλλως ορίζεται στη 
σύμβαση. 

Άρθρο 33 

Καταγγελία Συμβάσεως - Ακύρωση παραγγελίας 

1. Η καταγγελία της συμβάσεως και η ακύρωση της πα¬ 
ραγγελίας γίνεται: 

α. Οταν ό προμηθευτής δεν τηρεί τις συμβαστικές υπο¬ 
χρεώσεις. 

β. Οταν επιβάλλεται διακοπή της συμβατικής σχέσεως 
για λόγους ανωτέρας βίας. 

γ. Σε κάθε άλλη περίπτωση που η Ε.ΥΔ.Α.Π. κρίνει ότι 
επιβάλλεται η καταγγελία. 

2. Η καταγγελία της συμβάσεως και π ακύρωση της πα¬ 
ραγγελίας, αποφασίζεται από το αρμόδιο όργανο της Ε.Υ- 
Δ.Α.Π. 

Άρθρο 34 
Ποινικές ρήτρες 

1. Επί εκπροθέσμου παραδόσεως καταπίπτει υπέρ της 
Ε.ΥΔ.Α.Π. και εις βάρος του προμηθευτή ποινική ρήτρα 
ποσού ίσου προς το 0,5% της αξίας των υλικών, των 
οποίων καθυστερεί η παράδοση για κάθε εβδομάδα και 
μέχρι δέκα (10) εβδομάδες. Μετά τις δέκα (10) εβδομά¬ 
δες και εφόσον εξακολουθεί η καθυστέρηση, το ποσοστό 
της ποινικής ρήτρας αυξάνεται σε 1 % για κάθε εβδομάδα 
και μέχρι πέντε (5) εβδομάδες. Μετά ο προμηθευτής κη¬ 
ρύσσεται έκπτωτος. 

2. Τα χρηματικά ποσά της ποινικής ρήτρας παρακρατεί 
η Ε.ΥΔ.Α.Π. από μη εξοφληθέντα τιμολόγια ή από την εγ¬ 
γύηση καλής εκτελέσεως. 

3. Η Ε.ΥΔ.Α.Π. δικαιούται με μονομερή δήλωση να κη¬ 
ρύξει τον προμηθευτή έκπτωτο για το σύνολο ή μέρος της 
συμβάσεως όταν: 

α. Δεν εκτελεί ή αδυνατεί να εκτελέσει την παραγγε¬ 
λία. 

β. Τα παραδιδόμενα υλικά έχουν ελαττώματα, δεν πλη¬ 
ρούν τις συμβατικές προδιαγραφές και γενικά δεν έχουν 
τις συνομολογηθείσες ιδιότητες ή επιδόσεις. 

γ. Σε κάθε άλλη περίπτωση που αθετούνται οι όροι της 
συμβάσεως. 

4. Επί κηρύξεως προμηθευτή εκπτώτου καταπίπτει 
υπέρ της Ε.ΥΔ.Α.Π. το ποσό της εγγυήσεως καλής εκτε¬ 
λέσεως κατά το μέρος που ισχύει. Σε κάθε περίπτωση και 
ασχέτως της κηρύξεως του προμηθευτή ως εκπτώτου, 
της καταπτώσέως της εγγυήσεως και της επιβολής ποινι¬ 
κής ρήτρας, η Ε.ΥΔ.Α.Π. δικαιούται να αξιώσει την αποκα¬ 
τάσταση κάθε ζημίας που υπέστη, από την αθέτηση εκ μέ¬ 
ρους του προμηθευτή των συμβατικών του υποχρεώ¬ 
σεων. 

5. Προμηθευτής στον οποίο κατακυρώθηκε η προμή¬ 
θεια και δεν προσήλθε να υπογράψει τη σύμβαση, κηρύσ¬ 
σεται έκπτωτος από την κατακύρωση και από κάθε δικαί¬ 
ωμα που απορρέει από αυτήν. 

Η Εγγυητική Επιστολή συμμετοχής καταπίπτει αυτοδι¬ 
καίως υπέρ της Ε.ΥΔ.Α.Π., η οποία δικαιούται να αξιώσει 
την αποκατάσταση κάθε άλλης ζημίας που υπέστη, από 
την μη υπογραφή της συμβάσεως. 

Η Ε.ΥΔ.Α.Π. διατηρεί το δικαίωμα του προσωρινού ή 
οριστικού αποκλεισμού του προμηθευτή από μελλοντικές 
προμήθειες. 

6. Σε περίπτωση εκπροθέσμου παραδόσεως, η Ε.Υ- 
Δ.Α.Π. μπορεί να δεχθεί την εκπρόθεσμη παράδοση, με 
ταυτόχρονη επιβολή ποινικής ρήτρας. 

7. Αντικειμενική ανωτέρα βία, την ευθύνη της αποδεί- 
ξεως της οποίας φέρει ο προμηθευτής, απαλλάσει αυτόν 
των συνεπειών, από την μη συμμόρφωση προς τους όρους 
της συμβάσεως ή την μη υπογραφή της. 

8. Αν παρέλθουν άπρακτες οι συμβατικές προθεσμίες 
παραδόσεως εξ υπαιτιότητας της Ε.ΥΔ.Α.Π., παρατείνε- 
ται ανάλογα ο χρόνος παραδόσεως, χωρίς συνέπεια για 
τον προμηθευτή. 


Άρθρο 35 

Επαναλαμβανόμενες προμήθειες 

1. Στις περιπτώσεις επαναλαμβανομένων προμηθειών, 
μπορεί να συνάπτονται συμβάσεις, για την κάλυψη μακρο¬ 
χρονίων ή διαρκών αναγκών της Ε.ΥΔ.Α.Π., κατά τους ει- 
δικοτέρους όρους των σχετικών διακηρύξεων. 

2. Συμβάσεις για επαναλαμβανόμενες προμήθειες μπο¬ 
ρούν να συνάπτονται όταν: 

α. Πρόκειται για προμήθειες χωρίς μεταβολή των προ¬ 
διαγραφών, για μακρό χρονικό διάστημα. 

β. Εξασφαλίζεται απρόσκοπτος εφοδιασμός της Ε.Υ- 
Δ.Α.Π. με υλικά ή η διαρκής παροχή υπηρεσιών. 

γ. Είναι γνωστή η αξιοπιστία και η φερεγγυότητα του 
προμηθευτή ή κατασκευαστή. 

3. Η διάρκεια των συμβάσεων, οι εγγυήσεις και οι ειδι¬ 
κότεροι όροι, καθορίζονται με απόφαση του αρμοδίου, 
κατά περίπτωση, οργάνου της Ε.ΥΔ.Α.Π. 

Αρθρο 36 

Εγγύηση καλής εκτελέσεως 

1. Ο προμηθευτής στον οποίο κατακυρώθηκε η προμή¬ 
θεια ύστερα από κλειστό ή ανοικτό διαγωνισμό, υποχρε- 
ούται να προσκομίσει εντός δέκα (10) ημερών εγγυητική 
επιστολή καλής εκτελέσεως της συμβάσεως. Δεν απαιτεί¬ 
ται κατάθεση εγγυητικής επιστολής καλής εκτελέσεως, 
στις προμήθειες που πραγματοποιούνται με πρόχειρο δια¬ 
γωνισμό. 

2. Το ύψος της εγγυήσεως ανέρχεται σε ποσοστό 10% 
επί της συμβατικής αξίας, δύναται δε να ορίζεται ακόμη 
υψηλότερο ποσοστό, ανάλογα με το είδος της προμή¬ 
θειας. 

3. Αν δεν κατατεθεί ή κατατεθεί εκπρόθεσμα η εγγύ¬ 
ηση καλής εκτελέσεως, επέρχονται τα παρακάτω: 

α. Η κατακύρωση που έγινε και η αναγγελία της κατακυ- 
ρώσεως δεν έχουν ισχύ και η Ε.ΥΔ.Α.Π. απαλλάσεται από 
κάθε δέσμευση, έχει δε το δικαίωμα να προμηθευτεί τα 
υλικά από άλλους προμηθευτές, με όποιο τρόπο κρίνει 
πρόσφορο. 

β. Γίνεται κατάπτωση της εγγυήσεως συμμετοχής. 

γ. Ο προμηθευτής κηρύσσεται έκπτωτος, με απόφαση 
του αρμοδίου οργάνου και η Ε.ΥΔ.Α.Π. δύναται να απαιτή¬ 
σει την επανόρθωση κάθε ζημίας, που ήθελε υποστεί και 
να κινήσει τη διαδικασία αποκλεισμού του προμηθευτή 
από μελλοντικό ή μελλοντικούς διαγωνισμούς. 

4. Η επιστροφή της εγγυητικής επιστολής καλής εκτε¬ 
λέσεως γίνεται μετά την οριστική ποιοτική και ποσοτική 
παραλαβή των υλικών και την εκπλήρωση εκ μέρους του 
προμηθευτή κάθε άλλης υποχρεώσεως, που απορρέει 
από τη σύμβαση. 

5. Σε περίπτωση που το υλικό είναι διαιρετό και η παρά¬ 
δοση γίνεται τμηματικά, η εγγύηση αποδεσμεύεται στα¬ 
διακά κατά το ποσόν που αναλογεί στην αξία της ποσότη¬ 
τας, που παρελήφθη ή το έργο που εξετελέσθη. 

6. Η εγγύηση καλής εκτελέσεως καταπίπτει εν όλω ή εν 
μέρει υπέρ της Ε.ΥΔ.Α.Π. προς ικανοποίηση αξιώσεων 
λόγω μη παραδόσεως, εκπροθέσμου παραδόσεως ή πα¬ 
ραδόσεως υλικών με ελαττώματα, τα οποία αναιρούν ή 
μειώνουν την αξία τους ή δεν έχουν τις συνομολογηθείσες 
ιδιότητες, ή λόγω μη εκτελέσεως άλλων συμβατικών 
όρων. 

7. Για τον τύπο, τη μορφή κ.λπ. των εγγυητικών επιστο- 

λών καλής εκτελέσεως, ισχύουν τα αναφερόμενα στο άρ¬ 
θρο 22 του παρόντος, για τις εγγυητικές επιστολές συμ¬ 
μετοχής. 

ΚΕΦΑΛΑΙΟ ΤΕΤΑΡΤΟ 
ΠΟΙΟΤΙΚΟΣ ΕΛΕΓΧΟΣ - ΠΑΡΑΛΑΒΗ 
Άρθρο 37 
Ποιοτικός έλεγχος 

1. Η Ε.ΥΔ.Α.Π. έχει το δικαίωμα να διενεργεί ποιοτικό 
έλεγχο σε όλα τα στάδια της παραγωγής, κατασκευής 
κ.λπ. της προμήθειας. 

2.0 ποιοτικός έλεγχος διενεργείται στις εγκαταστάσεις 
του προμηθευτή ή της Ε.ΥΔ.Α.Π., από όργανα που ορίζει η 
Ιδια. 

3. Για το αποτέλεσμα του ποιοτικού ελέγχου συντάσσε- 
ται Πιστοποιητικό Ελέγχου το οποίο μαζί με τυχόν εκθέ¬ 
σεις, αποτελέσματα δοκιμών, χημικών αναλύσεων και με 
κάθε άλλο σχετικό με τον έλεγχο στοιχείο, αποστέλλεται 
στην Υπηρεσία Προμηθειών. 

4. Ο ποιοτικός έλεγχος δεν έχει την έννοια της οριστι¬ 
κής ποιοτικής παραλαβής, εκτός αν άλλως ορίζεται στη 
σύμβαση. 

5. Ο ποιοτικός έλεγχος εφόσον δεν ορίζεται διαφορε¬ 
τικά στη σύμβαση ενεργείται: 

α. Με μικροσκοπική εξέταση. 

β. Με χημική ή μηχανική εξέταση. 

γ. Με δοκιμές. 

δ. Με όλους ή με όσους από τους παραπάνω τρόπους 
κριθεΐ σκόπιμο. 

ε. Με οποιοδήποτε άλλο τρόπο κατά την κρίση της Επι¬ 
τροπής Παραλαβής. · 

Άρθρο 38 

Ποιοτικός έλεγχος στο Εξωτερικό 

1. Προκειμένου για προμήθειες από το Εξωτερικό η 
Ε.ΥΔ.Α.Π. μπορεί να αναθέσει τον ποιοτικό έλεγχο των 
υπό προμήθεια υλικών, σε αναγνωρισμένο Διεθνές Γρα¬ 
φείο Ελέγχου, το οποίο θα παρακολουθεί και θα ελέγχει 
την παραγωγή ή κατασκευή των υλικών, μηχανημάτων 
κ,λπ. σε όλα τα στάδια. 

2. Το συντασσόμενο από το Γραφείο αυτό Πιστοποιη¬ 
τικό Ελέγχου δεν έχει την έννοια οριστικής ποιοτικής πα¬ 
ραλαβής, εκτός αν άλλως ορίζεται στη σύμβαση. Η ποιο¬ 
τική παραλαβή γίνεται στην Ελλάδα από την Επιτροπή Πα¬ 
ραλαβής, σύμφωνα με τα οριζόμενα στον παρόντα Κανονι¬ 
σμό. 

3. Γ ια την πραγματοποίηση του ποιοτικού ελέγχου από 
το Διεθνές Γραφείο, ο προμηθευτής υποχρεούται να πα¬ 
ράσχει κάθε διευκόλυνση και βοήθεια. Οι σχετικές δαπά¬ 
νες βαρύνουν την Ε.ΥΔ.Α.Π. 

4. Σε περίπτωση απορρίψεως των υλικών από το Γρα- 
φείο Ελέγχου και αντικαταστάσεως ή διορθώσεώς τους, ο 
προμηθευτής βαρύνεται με τα έξοδα του Επαναληπτικού 
Ελέγχου. 

5. Ο ποιοτικός έλεγχος στο Εξωτερικό μπορεί να γίνει 
από Επιτροπή υπαλλήλων της Ε.ΥΔ.Α.Π., προς την οποία 
ο προμηθευτής έχει τις ίδιες υποχρεώσεις. 


Άρθρο 39 

Ορισμός Ειδικών Εμπειρογνωμόνων 

1. Με απόφαση του Γ ενικού Διευθυντού είναι δυνατός ο 
ορισμός Ειδικών Εμπειρογνωμόνων με σκοπό να διατυπώ¬ 
σουν εγγράφως άποψη: 

α. Γ ια την άρση αμφισβητήσεων επί των τεχνικών προ¬ 
διαγραφών. 

β. Για διαφορές μεταξύ προσφορών και δειγμάτων. 

γ. Γ ια την ποιοτική κατάταξη των προσφερομένων υλι¬ 
κών. 

δ. Γ ια την καλύτερη προς αποδοχή προσφορά. 

ε. Γ ια οποιοδήποτε άλλο συναφή λόγο. 

2. Αν παραστεί ανάγκη χημικής εξετάσεως ή δοκιμών σε 
ειδικά Εργαστήρια, αυτές γίνονται στο Γενικό Χημείο του 
Κράτους, στο Κρατικό Εργαστήριο Δημοσίων Εργων 
(Κ.Ε.Δ.Ε.) ή στο Εθνικό Μετσόβιο Πολυτεχνείο. 

Οι σχετικές δαπάνες βαρύνουν την Ε.ΥΔ.Α.Π., εκτός αν 
άλλως ορίζεται στη διακήρυξη και τη σύμβαση. 

Αρθρο 40 
Παραλαβή υλικών 

1. Η παραλαβή διακρίνεται σε ποσοτική και ποιοτική και 
διενεργείται με τον προσφορότερο κάθε φορά τρόπο. 

2. Ανάλογα με το είδος και τη φύση της προμήθειας, 
μπορεί να γίνει και προσωρινή ποιοτική παραλαβή, εντός 
ευλόγου από της παραδόσεως χρόνου. Την προσωρινή 
παραλαβή ακολουθεί πάντα η οριστική ποιοτική παρα¬ 
λαβή. 

3. Η οριστική παραλαβή γίνεται το αργότερο εντός ενός 
(1) έτους από την παράδοση. Το χρονικό αυτό διάστημα 
μπορεί να παραταθεί σε ειδικές περιπτώσεις, εφόσον 
αυτό προβλέπεται στη σύμβαση. 

4. Η συμβατική σχέση τερματίζεται και οι εγγυήσεις επι- 
στρέφονται, αν παρέλθουν οι ταχθείσες προθεσμίες και 
τα υλικά δεν παρουσιάσουν ελαττώματα ή προβλήματα 
λειτουργίας. 

Άρθρο 41 

Επιτροπές παραλαβών 

1. Με απόφαση του Γ ενικού Διευθυντή συγκροτούνται 
πρωτοβάθμια και δευτεροβάθμια Επιτροπές παραλα¬ 
βών. 

2. Οι Επιτροπές αυτές είναι τριμελείς, συγκροτούνται 
από υπαλλήλους της Ε.ΥΔ.Α.Π. και προεδρεύονται από το 
αρχαιότερο μέλος. Στις περιπτώσεις εξαιρετικής φύσεως 
ή ειδικών προμηθειών, η δευτεροβάθμια Επιτροπή μπορεί 
να αποτελείται από Ειδικούς επιστήμονες ή Τεχνικούς, μη 
ανήκοντες υποχρεωτικά στην Ε.ΥΔ.Α.Π. 

3. Η παραλαβή μπορεί να ανατίθεται και σε Ειδικό Τε¬ 
χνικό Γ ραφείο. 

4. Η θητεία των μελών των δύο Επιτροπών δεν μπορεί 
να υπερβαίνει τα τρία (3) έτη. 

5. Κατά την παραλαβή των ειδών ενδύσεως, υποδή- 
σεως και λοιπών εφοδίων του προσωπικού, συμμετέχει 
συμβουλευτικός, ως τέταρτο μέλος, στην Επιτροπή παρα¬ 
λαβής και εκπρόσωπος της Ομοσπονδίας των εργαζομέ¬ 
νων της Ε.ΥΔ.Α.Π. 

6. Οι Επιτροπές παραλαβής συντάσσουν το Πρωτό¬ 
κολλο παραλαβής εφόσον η παραδιδομένη προμήθεια εί¬ 
ναι σύμφωνη με τις συμβατικές προδιαγραφές. Στην περί- 

πτώση απορρίψεως της προμήθειας, στο συντασσόμενο 
Πρωτόκολλο αναφέρονται λεπτομερώς οι λόγοι της απορ- 
ρίψεως. Προ της συντάξεως του Πρωτοκόλλου απορρί- 
ψεως, καλείται από την Επιτροπή ο προμηθευτής να εκ¬ 
θέσει τις απόψεις του. 

Αν εντός προθεσμίας δέκα (10) εργασίμων ημερών, από 
της προσκλήσεως, ο προμηθευτής δεν παρουσιαστεί, η 
Επιτροπή προχωρεί στη σύνταξη του Πρωτοκόλλου, το 
οποίο αποστέλλεται στην Υπηρεσία Προμηθειών και στον 
προμηθευτή. 

7. Στην περίπτωση απορρίψεως της προμήθειας από 
την πρωτοβάθμια Επιτροπή ο προμηθευτής δύναται, 
εντός δέκα (10) εργασίμων ημερών από της παραλαβής 
του Πρωτοκόλλου, να εκθέσει με έγγραφό του τις από¬ 
ψεις του επί του απορριπτικού Πρωτοκόλλου. 

8. Στη δευτεροβάθμια Επιτροπή παραλαβής παραπέ- 
μπονται περιπτώσεις προμηθειών που απερρίφθησαν από 
την πρωτοβάθμια Επιτροπή. Η παραπομπή γίνεται ύστερα 
από αίτημα του προμηθευτή, το οποίο υποβάλλεται εντός 
επτά (7) εργασίμων ημερών, από της γνωστοποιήσεως του 
απορριπτικού Πρωτοκόλλου της πρωτοβάθμιας Επιτρο¬ 
πής. Η παραπομπή στην δευτεροβάθμια Επιτροπή μπορεί 
να γίνει αυτεπαγγέλτως και από την Ε.ΥΔ.Α.Π., όταν αυτό 
κριθεί αναγκαίο. 

9. Το Πρωτόκολλο απορρίψεως της δευτεροβάθμιας 
Επιτροπής είναι αμετάκλητο και η παραλαβή ματαιώνε¬ 
ται. 

10. Στις περιπτώσεις, που η υπό παραλαβή προμήθεια 
δεν ανταποκρίνεται απολύτως στις προδιαγραφές ή τους 
όρους της συμβάσεως, η Επιτροπή όμως κρίνει, ότι μπορεί 
να μην απορριφθεί εντελώς, ή ότι τα υπό παραλαβή υλικά 
μπορούν να χρησιμοποιηθούν από την Ε.ΥΔ.Α.Π., τότε 
αυτή ορίζει τις παρεκκλίσεις απο τους όρους της σύμβα¬ 
σης και γνωμοδοτεί για το ποσοστό μειώσεως της τιμής 
της προμήθειας. Μπορεί επίσης η Επιτροπή να προτείνει 
την αντικατάσταση της απορριφθείσης προμήθειας, ολό¬ 
κληρης ή μέρους αυτής, με άλλη, σύμφωνη με τις συμβατι¬ 
κές προδιαγραφές. 

11. Οταν απαιτείται η διενέργεια ελέγχου, δοκιμών, 
κ.λπ., μπορεί, κατά την παραλαβή, να παρίσταται και ο 
προμηθευτής. 

12. Οταν οι δοκιμές και οι έλεγχοι γίνονται στις εγκατα¬ 
στάσεις του προμηθευτή, από την δευτεροβάθμια Επι¬ 
τροπή, τα δε υλικά απορρίφθούν ή παραληφθούν με έκ¬ 
πτωση επί της τιμής, τότε τα έξοδα της Επιτροπής βαρύ¬ 
νουν τον προμηθευτή. 

Άρθρο 42 

Απόρριψη προμήθειας - Αντικατάσταση 

1. Στις περιπτώσεις οριστικής απορρίψεως μέρους ή 
ολόκληρης της προμήθειας, μπορεί, μετά από πρόταση 
του ενεργούντος τον ποιοτικό έλεγχο οργάνου, ή της Επι¬ 
τροπής παραλαβής και εισήγηση της Υπηρεσίας Προμη¬ 
θειών, να εγκρίνεται, με απόφαση του αρμοδίου οργάνου 
της Ε.ΥΔ.Α.Π., η αντικατάσταση της απορριφθείσης προ¬ 
μήθειας, με άλλη, σύμφωνη με τις συμβατικές προδιαγρα¬ 
φές. 

2. Στη σχετική απόφαση του αρμοδίου οργάνου της 
Ε.ΥΔ.Α.Π. ορίζονται οι χρονικές προθεσμίες, για την αντι¬ 
κατάσταση, οι εγγυήσεις, η διαδικασία και οι λοιποί όροι. 


Άρθρο 43 

Φόρτωση - Ασφάλιση 

1. Οι όροι φορτώσεως-ασφαλίσεως, τα στοιχεία που 
υποχρεούται ο προμηθευτής να γνωστοποιήσει στην Ε.Υ- 
Δ.Α.Π. μετά τη φόρτωση, οι όροι πληρωμής και τα απαι- 
τούμενα δικαιολογητικά, καθορίζονται στη σύμβαση. 

2. Ο προμηθευτής είναι υποχρεωμένος να τηρήσει τις 
προθεσμίες φορτώσεως-παραδόσεως, που καθορίζονται 
στη σύμβαση. 

3. Αν οι συμβατικές προθεσμίες δεν τηρηθούν, μπορεί 
να δοθεί στον προμηθευτή παράταση του χρόνου φορτώ¬ 
σεως-παραδόσεως, με απόφαση του αρμοδίου οργάνου 
της Ε.ΥΔ.Α.Π., ανάλογα με τη φύση του υλικού και τις 
ιδιαίτερες συνθήκες, υπό τις οποίες πραγματοποιείται η 
προμήθεια. 

4. Αν η αδυναμία εμπρόθεσμης φορτώσεως-παραδό¬ 
σεως οφείλεται σε εξαιρετική αιτία ή ανωτέρω βία και όχι 
σε παράλειψη ή αμέλεια του προμηθευτή, μπορεί, κατά 
την ελεύθερη κρίση του αρμοδίου οργάνου της Ε.ΥΔ.Α.Π., 
να παραταθούν οι συμβατικές προθεσμίες, μετά την υπο¬ 
βολή σχετικού αιτιολογημένου αιτήματος. Η κατά τα ανω¬ 
τέρω παράταση, δεν συνεπάγεται υποχρεωτικά απαλλαγή 
του προμηθευτή από την καταβολή της προβλεπομένης 
από τη σύμβαση ποινικής ρήτρας. Η επιβολή ή μη ποινικής 
ρήτρας στις περιπτώσεις αυτές, κρίνεται κατά περίπτωση 
και ανάλογα με το είδος της προμήθειας, τις ειδικότερες 
συνθήκες και την αξιοπιστία των προβαλλομένων λόγων 
και στοιχείων. 

ΚΕΦΑΛΑΙΟ ΠΕΜΠΤΟ 

ΤΡΟΠΟΣ ΠΛΗΡΩΜΗΣ 
Άρθρο 44 

Πληρωμή προμηθευτή στην Ελλάδα 

1. Η πληρωμή της αξίας του αντικειμένου της προμή¬ 
θειας, αν άλλως δεν ορίζεται στη σύμβαση ή την διακή¬ 
ρυξη, γίνεται: 

α. Με την εξόφληση της συμβατικής αξίας, μετά την ορι¬ 
στική παραλαβή. 

β. Με την εξόφληση της αξίας της οριστικώς παραλη- 
φθείσης ποσότητας, ή μέρους της προμήθειας, όταν πρό¬ 
κειται για τμηματική παράδοση. 

γ. Κατά ανάλογο τρόπο, όταν η σύμβαση αφορά παροχή 
υπηρεσιών, μίσθωση, κ.λπ. 

2. Στις περιπτώσεις συμβάσεων, που προβλέπεται προ¬ 
σωρινή παραλαβή (εγκατάσταση εξοπλισμού, οικοδομικές 
εργασίες, καθαρισμοί κτιρίων, κ.λπ.), η πληρωμή γίνεται, 
αφού κατατεθεί, εκτός από το τιμολόγιο του προμηθευτή 
και γραπτή πιστοποίηση ή Πρωτόκολλο παραλαβής της 
αρμόδιας Επιτροπής παραλαβής, ή γραπτή πιστοποίηση 
της αρμόδιας Διευθύνσεως. 

3. Προκειμένου περί προμήθειας υλικών, απαιτείται για 
την πληρωμή, εκτός από το τιμολόγιο του προμηθευτή, το 
Πρωτόκολλο οριστικής παραλαβής και το Δελτίο εισαγω¬ 
γής των υλικών στην αποθήκη της Ε.ΥΔ.Α.Π. 

4. Κατά την εξόφληση των τιμολογίων, εφαρμόζονται 
πάντοτε οι προβλεπόμενες φορολογικές διατάξεις. 

"Αρθρο 45 

Πληρωμή προμηθευτή στο Εξωτερικό 

1. Εάν από τη σύμβαση, προβλέπεται πληρωμή του προ¬ 
μηθευτή στο εξωτερικό, ο σχετικός διακανονισμός γίνεται 
μέσω Τραπέζης, είτε έναντι φορτωτικών εγγράφων, είτε 
με άνοιγμα πιστώσεως, είτε με προέμβασμα. Σε κάθε πε¬ 
ρίπτωση, εφαρμόζονται τα προβλεπόμενα από τη σύμ¬ 
βαση και οι εκάστοτε ισχύουσες διατάξεις του Υπουργείου 
Εμπορίου και της Τραπέζης της Ελλάδος. 

2. Για την πληρωμή του προμηθευτή στις περιπτώσεις 
αυτές, απαιτείται, ανάλογα με το είδος της προμήθειας, 
να προσκομισθούν, εκτός των αναφερομένων στην προη¬ 
γούμενη παράγραφο δικαιολογητικών και τα φορτωτικά 
έγγραφα, τα παραστατικά του Τελωνείου, των Τραπεζών, 
ασφαλιστήριο συμβόλαιο, αν προβλέπεται, πιστοποιητικό 
ποιοτικού ελέγχου, κ.λπ. 

"Αρθρο 46 

Χορήγηση προκαταβολής 

1. Εφόσον προβλέπεται στη διακήρυξη και στη σύμ¬ 
βαση, είναι δυνατή η χορήγηση προκαταβολής στον προ¬ 
μηθευτή, στον οποίο έγινε ανάθεση της προμήθειας. 

2. Η προκαταβολή χορηγείται μετά την υπογραφή της 
συμβάσεως και την κατάθεση της εγγυητικής επιστολής 
καλής εκτελέσεως. 

3. Το ποσοστό ή το ποσό της προκαταβολής, καθορίζε.- 
ται με απόφαση του αρμόδιου οργάνου της Ε.ΥΔ.Α.Π. 

4. Η προκαταβολή χορηγείται με αντίστοιχη κατάθεση 
ισόποσης εγγυητικής επιστολής και περιλαμβάνεται όρος, 
ότι καλύπτει τους τόκους υπερημερίας σε περίπτωση εκ¬ 
προθέσμου παραδόσεως ή μη εκτελέσεως της προμή¬ 
θειας. 

5. Η χορηγηθείσα προκαταβολή παρακρατείται τμημα¬ 
τικά κατά την εξόφληση των τιμολογίων και αποδεσμεύε- 
ται η αντίστοιχη εγγυητική επιστολή κατά το ανάλογο μέ¬ 
ρος, όταν πρόκειται περί τμηματικής παραδόσεως. Σε 
κάθε άλλη περίπτωση η προκαταβολή, αφαιρείται από το 
συμβατικό τίμημα. 

ΚΕΦΑΛΑΙΟ ΕΚΤΟ 
ΜΙΣΘΩΣΕΙΣ 
"Αρθρο 47 

Μισθώσεις Οχημάτων - Μηχανημάτων 

1. Στις μισθώσεις οχημάτων και μηχανημάτων, που προ¬ 
ορίζονται να καλύψουν ανάγκες της Ε.ΥΔ.Α.Π., εφαρμό¬ 
ζονται ανάλογα οι διατάξεις του παρόντος Κανονισμού, 
που αφορούν τις προμήθειες. 

Ειδικότερα: 

2. Η διάρκεια της συμβάσεως της μισθώσεως δεν μπο¬ 
ρεί να υπερβαίνει το ένα (1) έτος. 

Προκειμένου περί μισθώσεων για την κάλυψη διαρκών 
αναγκών, η διάρκεια των συμβάσεων μπορεί να υπερβαί¬ 
νει το ένα (1) έτος, αλλά όχι τα τρία (3) έτη κατ’ανώτατο 
όριο. 

Η ακριβής διάρκεια της μισθώσεως καθώς και οι λοιποί 
όροι αυτής καθορίζονται στη σχετική διακήρυξη. 

3. Η Ε.ΥΔ.Α.Π., εάν δεν αναφέρεται διαφορετικά στη 
διακήρυξη, έχει το δικαίωμα αυξομειώσεως του συμβατι¬ 
κού χρόνου της μισθώσεως σε ποσοστό μέχρι 30% και 


προβαίνει στην αντίστοιχη τροποποίηση ένα (1) μήνα πριν 
από τη λήξη της συμβάσεως. 

4. Το μίσθωμα παραμένει σταθερό καθόλη τη διάρκεια 
ισχύος της συμβάσεως, εκτός αν ορίζεται διαφορετικά στη 
διακήρυξη ή τη σύμβαση. 

5. Σε εξαιρετικές περιπτώσεις και εφ’όσον υφίστανται 
οι ανάγκες, είναι δυνατή η παράταση του συμβατικού χρό¬ 
νου, μέσα στα όρια που προβλέπονται στην παρ.2 του πα¬ 
ρόντος, μετά από γνωμοδότηση της Υπηρεσίας Προμη¬ 
θειών και έγκριση του αρμόδιου οργάνου της Ε.ΥΔ.λ.Π. 

Στις περιπτώσεις αυτές δύναται να συμφωνηθεί ανα¬ 
προσαρμογή του μισθώματος, με κάθε νέα παράταση. 

6. Στις μισθωτικές συμβάσεις, μπορεί να τίθεται όρος 
σύμφωνα με τον οποίο, το μίσθωμα θα αναπροσαρμόζεται 
εφ’όσον αναπροσαρμόζονται οι τιμές των καυσίμων και 
κατά την αναλογία, που οι τιμές αυτές διαμορφώνουν το 
συνολικό μίσθωμα. 

7. Στις περιπτώσεις, που τα μισθώματα των φορτηγών 
αυτοκινήτων και των μηχανημάτων, ορίζονται με απόφαση 
του Διοικητικού Συμβουλίου της Ε.ΥΔ.Α.Π., οι συμβάσεις 
συνομολογούνται με τα μισθώματα αυτά, αποκλεισμένων 
των διαπραγματεύσεων. 

"Αρθρο 48 

Μισθώσεις έργων - υπηρεσιών 

Στις μισθώσεις υπηρεσιών, έργων κ.λπ. εφαρμόζονται 
αναλόγως οι διατάξεις του παρόντος Κανονισμού. 

ΚΕΦΑΛΑΙΟ ΕΒΔΟΜΟ 

ΕΚΠΟΙΗΣΕΙΣ 

"Αρθρο 49 

Διαδικασία χαρακτηρισμού υλικών— 

1. Υλικά τα οποία δεν μπορούν να χρησιμοποιηθούν 
πλέον από τις Υπηρεσίες της Ε.ΥΔ.Α.Π., απογράφονται 
από την Υπηρεσία Αποθηκών ή την Υπηρεσία Παγίων 
Στοιχείων, με σκοπό την εκποίησή τους. 

2. Καταστάσεις των προτεινομένων για εκποίηση υλι¬ 
κών, διαβιβάζονται στην Επιτροπή κρίσεως και χαρακτηρι¬ 
σμού υλικών. 

"Αρθρο 50 

Επιτροπή Κρίσεως και χαρακτηρισμού υλικών 

ΐ. Η Επιτροπή Κρίσεως και χαρακτηρισμού Υλικών είναι 
τριμελής, συγκροτείται με απόφαση του Γενικού Διευθυ- 
ντού, η δε θητεία της έχει διάρκεια τριών (3) ετών. 

2. Συνέρχεται όταν της υποβάλλονται καταστάσεις υλι¬ 
κών προς εκποίηση και αποστολή της είναι ο χαρακτηρι¬ 
σμός των υλικών αυτών σε υλικά: 

α. προς εκποίηση 

' β. μη εκποιήσιμα (δυνάμενα να χρησιμοποιηθούν) 

. γ. προς αχρήστευση 

3. Γ ια την εκποίηση των χαρακτηρισθέντων ως εκποιη- 
τέων υλικών, κατά την προηγούμενη διαδικασία, αποφασί¬ 
ζει το Διοικητικό Συμβούλιο. 

4. Υλικό δεν εκποιείται αν δεν έχει χαρακτηριστεί και 
ενταχθεί στα εκποιητέα υλικά. 

Άρθρο 51 

Προκήρυξη πλειοδοτικού διαγωνισμού 

1. Η εκποίηση των υλικών γίνεται με πλειοδοτικό διαγω¬ 
νισμό. 

2. Περίληψη της σχετικής διακηρύξεως δημοσιεύεται 
στον Τύπο σύμφωνα με τα οριζόμενα στο άρθρο 15 του 
παρόντος Κανονισμού. 

3. Οι ενδιαφερόμενοι να λάβουν γνώση της καταστά- 
σεως, στην οποία βρίσκονται τα προς εκποίηση υλικά, 
μπορούν να επισκέπτονται τους χώρους αποθηκεύ- 
σεως. 

Άρθρο 52 

Επιτροπή Εκποιήσεων 

1. Η Επιτροπή Εκποιήσεων είναι τριμελής και ορίζεται 
με απόφαση του Γενικού Διευθυντού. 

Διενεργεί τους πλειοδοτικούς διαγωνισμούς και με το 
Πρακτικό που συντάσσει εισηγείται στο αρμόδιο όργανο 
της Ε.ΥΔ.Α.Π. για την κατακύρωση. 

2. Αντί του ορισμού Επιτροπής Εκποιήσεων, μπορεί να 
ανατεθούν οι αρμοδιότητες .της εκποιήσεως στην Επι¬ 
τροπή Προμηθειών. 

Άρθρο 53 

Διενέργεια πλειοδοτικού διαγωνισμού 

1. Ο πλειοδοτικός διαγωνισμός διενεργείται στον τόπο 
και στο χρόνο που ορίζεται στη διακήρυξη. 

2. Στη διαδικασία του διαγωνισμού παρίστανται αυτο¬ 
προσώπως ή με εξουσιοδοτημένο αντιπρόσωπο οι συμμε- 
τέχοντες στο διαγωνισμό. 

3. Για τις προσφορές που αποστέλλονται ταχυδρομικά ή 
υποβάλλονται εκπρόθεσμα, ισχύουν ανάλογα οι διατάξεις 
του άρθρου 19 του παρόντος Κανονισμού. 

4. Προϋπόθεση αποδοχής προσφοράς είναι η γραπτή 
δήλωση του υποψήφιου αγοραστή, ότι έλαβε γνώση των 
όρων της διακηρύξεως, τους οποίους αποδέχεται ανεπι¬ 
φύλακτα, εκτός εκείνων οι οποίοι απορρίπτονται ή τροπο¬ 
ποιούνται με την προσφορά. 

5. Οι φάκελλοι των προσφορών, οι προσφορές και τα 
συναφή έγγραφα υπογράφονται από τα μέλη της Επιτρο¬ 
πής, οι δε τιμές ανακοινώνονται στους ενδιαφερομέ¬ 
νους. 

Άρθρο 54 

Συνέχιση διαγωνισμού 

1. Διαγωνισμός Εκποιήσεως υλικών δεν περατώνεται με 
την αποσφράγιση των προσφορών και την ανακοίνωση 
των τιμών, αλλά μπορεί να συνεχισθεί προφορικά, εφόσον 
διαπιστώνεται από την Επιτροπή, που διενεργεί το διαγω¬ 
νισμό, ότι είναι δυνατή η επίτευξη καλυτέρων τιμών. 

2. Η συνέχιση προφορικώς του διαγωνισμού διενεργεί- 
ται αμέσως μετά την ολοκλήρωση του διαγωνισμού με τις 
γραπτές προσφορές. 

Άρθρο 55 

Κατακύρωση διαγωνισμού - Παραλαβή υλικών 

1. Οι διαγωνισμοί εκποιήσεων υλικών κατακυρώνονται 
στον πλειοδότη, οι δε συμβάσεις υπογράφονται από το 
αρμόδιο κατά περίπτωση όργανο της Ε.ΥΔ.Α.Π. και τον 


αγοραστή. 

2. Η κατακύρωση ανακοινώνεται εγγράφως ή τηλετυπι- 
κώς στον πλειοδότη. 

3. Οι ποσότητες των υλικών που εκποιούνται, μπορούν 
να αυξομειώνονται, εφόσον αυτό προβλέπεται από τη δια¬ 
κήρυξη, χωρίς μεταβολή των συμβατικών όρων. 

4. Τα υλικά παραλαμβάνονται από τους τόπους αποθη- 
κεύσεως, χωρίς δικαίωμα επιλογής, τα δε έξοδα φορτώ- 
σεως και μεταφοράς βαρύνουν τον αγοραστή. 

5. Η παραλαβή των υλικών γίνεται μετά την κατάθεση 
στο Τ αμείο της Ε. ΥΔ. Α. Π. του συμφωνηθέντος τιμήματος, 
εντός της προβλεπομένης προθεσμίας. 

Άρθρο 56 
Τιμές 

1. Οι τιμές με τις οποίες έγινε η ανάθεση, παραμένουν 
σταθερές μέχρι της παραλαβής ολόκληρης της συμβατι¬ 
κής ποσότητας των υλικών. 

2. Το ισχύον ποσοστό του Φ.Π.Α. βαρύνει τον αγορα¬ 
στή. 

Αρθρο 57 

Εγγυήσεις 

1. Οι διαγωνιζόμενοι υποβάλλουν με την προσφορά 
τους εγγύηση συμμετοχής κατά τα οριζόμενα στο άρθρο 
22 του παρόντος Κανονισμού. 

2. Η εγγύηση συμμετοχής επιστρέφεται στους διαγωνι- 
σθέντες μετά το πέρας του διαγωνισμού, εκτός της εγγυ- 
ήσεως του πλειοδότη. Η εγγύηση αυτή επιστρέφεται μετά 
την κατάθεση της εγγυήσεως καλής εκτελέσεως, η οποία 
ανέρχεται σε 10% επί της αξίας της προσφοράς. 

3. Οι εγγυήσεις καταπίπτουν υπέρ της Ε.ΥΔ.Α.Π. σε πε¬ 
ρίπτωση αθετήσεως υποχρεώσεων εκ μέρους του πλειο¬ 
δότη, που απορρέουν από τη συμμετοχή του στο διαγωνι¬ 
σμό, από την μη υπογραφή της συμβάσεως ή την μη εκτέ¬ 
λεση των όρων της. 

Αρθρο 58 

Διαγωνισμοί εκποιήσεως άκαρποι 

1. Αν ο πλειοδοτικός διαγωνισμός αποβεί άκαρπος, αυ¬ 
τός επαναλαμβάνεται. Αν παρά την επανάληψη διαπιστω¬ 
θεί αδυναμία εκποιήσεως του υλικού, η Επιτροπή και ανά¬ 
λογα με την κατάσταση στην οποία βρίσκεται το υλικό, την 
αξία του, τη σημασία που έχει για την Ε.ΥΔ.Α.Π., την δυνα¬ 
τότητα συντηρήσεως και την πιθανότητα μελλοντικής εκ¬ 
ποιήσεως, μπορεί να εισηγηθεί: 

α. την εκποίηση με απευθείας ανάθεση 

β. τη διατήρησή του 

γ. την απόρριψη ή καταστροφή του υλικού, συντασσο- 
μένου σε κάθε περίπτωση σχετικού πρωτοκόλλου. 

2. Η απόρριψη ή καταστροφή γίνεται με μέριμνα της 
Υπηρεσίας Αποθηκών, μετά από σύμφωνη γνώμη του αρ¬ 
μόδιου οργάνου της Ε.ΥΔ.Α.Π. και βεβαιώνεται εγγράφως 
από τα υπηρεσιακά όργανα, τα οποία πραγματοποίησαν 
την απόρριψη ή την καταστροφή. 

Άρθρο 59 

Εκποίηση κινητών πραγμάτων 
που εισήχθησαν αδασμολόγητα 

1. Οι διατάξεις του παρόντος Κανονισμού δεν εφαρμό- 

ζονται σε εκποιήσεις κινητών περιουσιακών στοιχείων, τα 
οποία εισήχθησαν από την πρώην Ελληνική Εταιρεία Υδά- 
των και τον πρώην Οργανισμό Αποχετεύσεως Πρωτευού- 
σης, χωρίς να καταβληθούν δασμοί και Φόροι. 

2. Τα περιουσιακά αυτά στοιχεία εκποιούνται μέσω του 
Ο.Δ.Δ.Υ. 

Άρθρο 60 
Εκποίηση ακινήτων 

Για την εκποίηση ακινήτων περιουσιακών στοιχείων της 
Ε.ΥΔ.Α.Π. απαιτείται προηγούμενη απόφαση του Διοικη¬ 
τικού Συμβουλίου. Η εκποίηση γίνεται από ειδική Επι¬ 
τροπή, που ορίζεται με απόφαση του Γενικού Διευθυντή. 
Κατά τα άλλα εφαρμόζονται οι διατάξεις του παρόντος κε¬ 
φαλαίου του Κανονισμού. 

ΚΕΦΑΛΑΙΟ ΟΓΔΟΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 61 
Επίλυση διαφορών 

1. Για την επίλυση των διαφορών, που προκύπτουν κατά 
την εκτέλεση των συμβάσεων, που έχει συνάψει η Ε.Υ- 
Δ.Α.Π. είτε με Ελληνες, είτε με αλλοδαπούς προμηθευ¬ 
τές, αρμόδια είναι τα δικαστήρια των Αθηνών, τα οποία εκ- 
δικάζουν τις υποθέσεις σύμφωνα με το Ελληνικό ουσια¬ 
στικό και δικονομικό Δίκαιο. 

2. Διαφορές μεταξύ Ε.ΥΔ.Α.Π. και προμηθευτών, κατά 
την εκτέλεση των συμβάσεων, μπορούν να επιλύονται και 
με προσφυγή σε διαιτησία. 

Άρθρο 62 
Γλώσσα 

Οι διακηρύξεις, οι προσφορές και οι συμβάσεις συντάσ- 
σονται στην Ελληνική γλώσσα. Σε ειδικές περιπτώσεις συ- 
ντάσσονται συγχρόνως και σε μια από τις πλέον διαδεδο¬ 
μένες Ευρωπαϊκές γλώσσες. 

Σε περίπτωση αμφιβολίας υπερισχύει το Ελληνικό κείμενο. 

Άρθρο 63 
Ανωτέρα βία 

1. Αν η αδυναμία υπογραφής ή εμπροθέσμου εκτελέ- 
σεως της συμβάσεως, οφείλεται σε λόγους ανωτέρας 
βίας, ο προμηθευτής είναι υποχρεωμένος να γνωστοποιή¬ 
σει στην Ε.ΥΔ.Α.Π. τα περιστατικά και τους λόγους που 
συνιστούν αυτήν την αδυναμία, μέσα σε δέκα (10) ημέρες 
από την επέλευσή τους. 

2. Η ανωτέρα βία αποδεικνύεται με στοιχεία και δικαιο- 
λογητικά, τα οποία οφείλει να υποβάλει ο προμηθευτής 
εντός είκοσι (20) ημερών, άλλως στερείται του δικαιώμα¬ 
τος να επικαλεστεί την ανωτέρα βία. 

3. Η ύπαρξη ανωτέρας βίας απαλλάσει τον προμηθευτή 
των συνεπειών, από τη μη συμμόρφωση προς τους όρους 
της συμβάσεως ή την μη υπογραφή της. 

Άρθρο 64 
Προστασίες 

Η Ε.ΥΔ.Α.Π. εφαρμόζει τις εκάστοτε ισχύουσες διατά¬ 
ξεις που αφορούν: 

α. Την προστασία των προϊόντων της επαρχιακής βιομη¬ 
χανίας και βιοτεχνίας. 

β. Την προστασία των προϊόντων της εγχώριας βιομηχα¬ 
νίας. 


Άρθρο 65 

Δικαιώματα ευρεσιτεχνίας και πνευματικής ιδιοκτησίας 

Ο προμηθευτής είναι αποκλειστικά υπεύθυνος στις περι¬ 
πτώσεις, που τρίτοι ήθελαν εγείρει αξιώσεις, επικαλούμενοι 
δικαιώματα ευρεσιτεχνίας ή πνευματικής ιδιοκτησίας, για 
προϊόντα τα οποία επρομήθευσε στην Ε.ΥΔ.Α.Π. 

Άρθρο 66 

Εμπιστευτικός χαρακτήρας των στοιχείων των προμηθειών 

1. Όλα τα στοιχεία που έχουν σχέση με τις προμήθειες 
της Ε.ΥΔ.Α.Π., θεωρούνται εμπιστευτικά. Τα υπηρεσιακά 
όργανα, που επεξεργάζονται τα στοιχεία αυτά ή τα χρησι¬ 
μοποιούν ή που κατά οποιοδήποτε τρόπο λαμβάνουν 
γνώση, οφείλουν να τηρούν απόλυτη εχεμύθεια, ευθυνό- 
μενα, σε αντίθετη περίπτωση, πειθαρχικώς και αστικώς. 

2. Εξωυπηρεσιακή χρήση ή γνωστοποίηση των στοι¬ 
χείων αυτών επιτρέπεται μόνο κατόπιν γνωμοδοτήσεως 
της Νομικής Υπηρεσίας και έγκρισης του αρμόδιου οργά¬ 
νου της Ε.ΥΔ.Α.Π. 

ΚΕΦΑΛΑΙΟ ΕΝΑΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 67 

1. Οι προμήθειες για τις οποίες έχουν ήδη δημοσιευτεί 
διακηρύξεις ή βρίσκονται στο στάδιο αξιολογήσεως ή κα- 
τακυρώσεως ή έχουν ήδη υπογραφεί συμβάσεις, διενερ- 
γούνται με βάση τις διαδικασίες του προ του παρόντος Κα¬ 
νονισμού καθεστώτος. 

2. Μέχρι συντάξεως και εγκρίσεως νέων τυποποιημέ¬ 
νων Γ ενικών Ορων Διαγωνισμών και Συμβάσεων, ισχύουν 
οι ήδη υπάρχοντες. 

3. Εντός προθεσμίας ενός (1) έτους, από της ενάρξεως 
ισχύος του παρόντος Κανονισμού, δυναμένης να παρατα- 
θεί με απόφαση του Διοικητικού Συμβουλίου, η Ε.ΥΔ.Α.Π. 
υποχρεούται να καταρτίσει Μητρώο Προμηθευτών. Το 
Μητρώο Προμηθευτών καταρτίζεται από την Υπηρεσία Προ¬ 
μηθειών, μετά από απόφαση του Γενικού Διευθυντού, με την 
οποία καθορίζονται οι προϋποθέσεις και τα κριτήρια εγγρα¬ 
φής των προμηθευτών, τα στοιχεία που περιλαμβάνονται 
σ’αυτό, ως και κάθε άλλη σχετική λεπτομέρεια. 

Με απόφαση του Διοικητικού Συμβουλίου, ορίζεται ο 
χρόνος υποχρεωτικής εφαρμογής του Μητρώου Προμη¬ 
θευτών. 

4. Οι διατάξεις του παρόντος Κανονισμού δεν ισχύουν 
και δεν εφαρμόζονται, στις περιπτώσεις, που διατάξεις 
του Κοινοτικού Δικαίου, διεθνών συμβάσεων, διμερών 
συμφωνιών με άλλες χώρες ή συμφωνιών με διεθνείς ορ¬ 
γανισμούς, που έχουν κυρωθεί με νόμο, προβλέπουν άλ¬ 
λες ρυθμίσεις, οι οποίες και κατισχύουν. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως και παύει να ισχύει 
από την ημερομηνία αιπή το Π.Δ. 47/85 (ΦΕΚ 17/τ.Α7 
85). 

Από τις διατάξεις αυτού του κανονισμού δεν προκαλεί- 
ται δαπάνη σε βάρος του Κρατικού Προϋπολογισμού, ούτε 
της Ε.ΥΔ.Α.Π. 

Η απόφαση αυτή να δημοσιευθέί στην Εφημερίδα της 
Κυβερνήσεως. 

Αθήνα, 8 Απριλίου 1993 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕίΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52 49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Γ ια 

το Τεύχος Α Δρχ. 15.000 

Δρχ. 

750 

β) 

» 

» 

» 

Β 

» 30.000 

» 

1.500 

Υ) 

» 

» 

» 

Γ' 

» 10.000 

» 

500 

δ) 

» 

» 

» 

Δ’ 

» 30.000 

» 

1.500 

ε) 

» 

» 

» 

Αναπτυξιακών Πράξεων 

» 20.000 

» 

1.000 

στ) 

» 

» 

» 

Ν.Π.Δ.Δ. 

» 10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 10.000 

» 

500 

θ) 

» 

» 

» 

Αν. Ειδικού Δικαστηρίου 

» 3.000 

» 

150 

ι) 

» 

» 

» 

Α.Ε. & Ε.Π.Ε. 

» 200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















